
Kroz sav svoj svećenički život imao sam veliku sreću, da sam 
mogao kroz dugi niz godina sprovoditi svoj godišnji odmor u svom 
rodnom mjestu, pokraj svojih roditelja, sestre + vas, mojih dragih 
zemljaka. Vi svi vrlo dobro znate, da su svakih praznika gotovo sve 
mise poldanice i propovijedi bile moje. Nijedan blagdan Majke 
Božje u nebo uzete nije prošao bez nečeg posebnog, što se s tako 
velikim veseljem izvodilo u počast naše nebeske Majke, zaštitnice 
sela i župe. 

Poznati nedavni veliki dogodjaji w svijetu 1 u domovina nema- 
losrdno su prekinuli taj moj topli saobraćaj s roditeljskom kućom 
i s vama. Dok vam ove retke pišem, ispunja se 16 godina, kako 
sam bio posljednji puta u Molvama. —— 

Kako su prilike u svijetu još 4 danas neizvjesne i tmurne, to 
je vrlo malo nade, da bi za svog života mogao doći još u Molve, da 
pohođim grobove svojih voditelja i sestre mi Marice, da vas sve 
vidim 4 da vam koju lijepu i pobudnu riječ reknem, to me nekt 
unutarnji glas nuka + potiče, da vam nešto ostavim za spomen, što 
će vas i vašu djecu sjećati na me, a možda koga i potaknuti, da 
se za me pomoli. 

U ovoj maloj knjižici iznio sam sve, što sam čuo od Blaža 
Tomašića, dugogodišnjeg župnika, velikog Marijina štovatelja, od 
svojih roditelja i drugih starijih ljudi o Molvama i njihovu po- 
stanku, kao + o posebnom štovanju Majke Božje pred onim stoljet- 
nim kipom, što se još i danas u kapeli kod groblja vrlo mnogo 
poštuje od vjernika cijele srednje Podravine. Pobilježio sam + sve 
ono, što sam svojim očima vidio i čemu sam osobno prisustvovao. 

Daleko od domovine, nisam imao pri ruci potrebnih pisanih 
vrela, već sam se morao ograničiti na prepisane izvatke iz župne 
spomenice, koje su mi dostavili vič. gg. Ivan Šabarić, Antun Mar- 
kov 4 Stjepan Petrović, upravitelji molvarske župe, kao i one iz 
zapisnika kanonskih vizitacija nekoć biskupije, 4 danas zagrebačke 
nadbiskupije, što mi je tako spremno pribavio preć. gosp. Dr. Josip 

Buturac, čuvar Metropolitanskog Arhiva. Svima moja najtoplija 
hvala ! 

Nije ova knjižica nikakav dotjerani znanstveni rad, već samo 
jedan skroman poticaj iz tudjine, upravljen s puno tople ljubavi 
mojim dragim zemljacima u domovini sa željom, da u budućnosti 
bilo koji od njih ove retke wpotpuni i pojedine povijesne činjenice 
još bolje istraži + utvrda. 

Poslužilo ovih par redaka mojim dragim zemljacima za što 
jače štovanje Majke Sina Božjega pred onim njezinim, gotovo pet 
puta stoljetnim kipom, pred kojim su naši predji kroz stoljeća orpli 
jakost i snagu u borbi za Krst časni + slobodu zlatnu. 


U Rimu, dne 31. svibnja 1957. 


Pisac 

MARIJANSKA POBOŽNOST U HRVATSKOM 
NARODU 


Po svim krajevima katoličkog svijeta, i onim gdje već kroz 
stoljeća cvjeta bujni kršćanski život, kao i onim dalekim misij- 
skim područjima, gdje je taj život tek započeo, pobožnost k 
Majci Božjoj zauzima uvijek jedno od najčasnijih i najuglednijih 
mjesta. Kad se bilo koji katolički narod nalazio u miru, sreći i 
blagostanju, iskazivao je na razne načine osjećaje svoje pobož- 
nosti prema Majci Božjoj, a isto tako — rek bi još i više — kad 
je njegovom mirnom životu, a napose vjeri prijetila kakova pogi- 
bao. To vidimo i u povijesti hrvatskog naroda. Što su mu prije- 
tile veće kušnje i pogibelji, to mu je štovanje Marije, Majke Isuso- 
ve bilo jače, čvršće i češće. Takovih pak nesreća i pogibelji, kao 
i raznovrsnih progona bilo je u Hrvata vrlo mnogo otkada su, 
prije punih XIII vjekova, sklopili prve veze sa Svetom Stolicom 
i pokrštenjem stupili u krilo svete Katoličke Crkve. 

Imamo vrlo stara povijesna svjedočanstva o štovanju Majke 
Božje medju Hrvatima. Već je za vrijeme naše narodne dina- 
stije kraljica Jelena (-- 975) dala sagraditi crkvu u čast Mariji, 
Majci Spasiteljevoj, pod imenom GOSPE od OTOKA kraj Solina, 
u kojoj je ista kraljica bila i sahranjena. Da je u Hrvata, i kroz 
daljnja stoljeća srednjeg vijeka, cvala pobožnost k Mariji, kao i 
po ostalim krajevima kršćanskog svijeta, iako za to nemamo 
baš puno pisanih svjedočanstva, to ipak slobodno zaključujemo, 
što je baš u tim vjekovima i u nas vjerski duh i crkveni život 
bio vrlo dobro razvit i organiziran. 

Sjajnih dokaza imamo iz doba turskih prodiranja u naše 
krajeve i njihova divlja haračenja po njima. To je žalosno doba 
trajalo kroz punih 400 godina, od XV. do XIX. vijeka. Slika ili 

kip Majke Božje dijelio je sudbinu svojih vjernih štovatelja. Kad 


su neprijatelji spalili i uništili njihova obitavališta, nisu ostale 
poštedjene niti njihove crkve, a pogotovo ne njihova svetišta. 
. Kad je narod bio prisiljen da ostavi svoje ognjište i da se skloni 
na sigurnije mjesto, redovito bi ponio sa sobom i slike Majke 
Božje, kako je to bio slučaj sa slikom GOSPE od oLovA u Bosni 
i onom iz SINJA u Dalmaciji, kao i drugima, da budu spašene 
od obeščašćenja. 

O postanku Gospina svetišta u oLovu, narodna predaja kaže, 
da se u crkvi grada Zvornika nalazila jedna stara slika Majke 
Božje izradjena na dasci, koju da je naslikao sam sv. Luka. 
Osvojivši Turci grad pretvore crkvu u džamiju, a Gospina slika, 
otevši se Turcima iz ruku, nadje se na jednom drvetu kraj Drine. 
Tu je spazi neki turski vojnik i ubode kopljem. Trag uboda se 
još i danas vidi. Poslije toga se preseli Gospina slika na brežu- 
ljak nedaleko franjevačkog samostana. Tu kršćani sagradiše crkvu 
i tako je nastalo olovsko svetište. 

Čudotvorna slika GOSPE SINJSKE došla je na veliki glas po 
svom dolasku iz Rame u Bosni, odakle su je oci Franjevci u 
Sinj prenesli. Bilo je to 1687. Slika je nakon stanovitog vremena 
bila prenesena u Split, kamo se je bio sklonio veći dio redovnika, 
za provala Turaka, s nakanom da je opet jednom za boljih vre- 
mena vrate u Sinj i izlože javnom štovanju. To je bilo i izvr- 
šeno. Godine 1715. navalivši Turci na Sinj, iznenada napuste 
opsadu i pobjegnu glavom bez obzira. Predaja veli, da im se 
ukazala Nebeska Gospa kako obilazi sinjsku tvrdjavu. 

Takovo prenošenje slika Marijinih bilo je uzrokom novih 
prošteništa. Bilo je slučajeva, da su poslije dugog i dugog izbi- 
vanja svete slike bile ponovno prenesene na njihova stara mjesta. 
A bilo je slučajeva, da su na ruševinama starih nastala nova 
svetišta i nove crkve u čast Majke Božje. Narod je ustrajno bra- 
nio svoja sela i gradove, zakloništa i utvrde pod posebnom zašti- 
tom Majke Božje, kako je to bio slučaj u Sinju. U četiri puta 
stoljetnoj borbi s nekrstom i njegovim polumjesecom stavljale se 
čitave vojske pod okrilje Marijino, kako je to učinio Princ Eugen 
Savojski neposredno prije bitke kod PETROVARADINA u Srijemu. 
U znak duboke zahvalnosti, isti je vojvoda nakon izvojevane 
pobjede nad Turcima ponio sliku Majke Božje u obližnju kapelu 

Marije bez grijeha začete na TEKIJAMA, čime je udario temelj 
novom svetištu Majke Božje. 


sh PREK Šid dj ka Riki 





as 
Zi 
“4. 
ni 
m2 








Pietro Gagliardi: Rodjenje Marijino 
(crkva Sv. Jeronima u Rimu) 


Narod je to isto činio i u drugim zgodama i nezgodama. 
Braneći protiv najezde protestanata cjelovitost i čistoću vjere, 
branio je neustrašivo i kult Majke Božje. Za vrijeme kalvinističke 

revolucije pod vodstvom Franje Rakoczy-a bio je iz nedalekog sela 
Laško prenesen u ALJMAŠ stari Gospin kip, koji je narod neo- 
bično mnogo štovao, da ga kalvini ne obeščaste, Kako je aljmaško 
naselje nastalo tek nakon izgona Turaka iz Slavonije (1691), 
imalo je mjesto Aljmaš samo skromnu crkvicu. U tu crkvicu je 
bio smješten spomenuti kip Majke Božje, koja je 1847., baš na 
Veliki Četvrtak zajedno s kipom, u požaru stradala. Biskup Stross- 
mayer dao je načiniti novi još ljepši kip. Papa sv. Pio X. obda- 
rio je ovo svetište 1904. raznim oprostima. 

Marija je bila štovana prema raznim poznatim zgodama 
iz njezina života, n. pr. Njezin pohod tetki Elizabeti, njezino 
očišćenje i prikazanje u hramu, zatim kao žalosna Majka s mrt- 
vim tijelom Isusovim na krilu —ili opet prema milosnom njezi- 
nom posredovanju, kao na pr. Škapularska Majka Božja, Snježna 
Majka Božja — no osobito i najviše kao — bez grijeha začeta Dje- 
vica —i—u nebo uznesena kraljica. Od skupina i od pojedinaca 
sa svim mogućim zazivima bila je prizivana u pomoć u raznim 
prirodnim nepogodama i u svim slučajevima tjelesnih i dušev- 
nih stradanja. Od turskog ropstva oslobodjeni kršćani po zago- 
voru Bl. Dj. Marije, u znak zahvalnosti stavljali bi svoje okove 
do kipa ili slike Majke Božje. Naši hrvatski mornari bi metali 
ime Marijino na svoje ladjice i brodove. Povrativši se sa svojih, 
a često puta pogibeljnih putovanja, oni bi prinosili zagovorne 
darove u Marijina svetišta i tamo ih stavljali podno slike 
Marijine. 

Svaka hrvatska pokrajina ima više Marijinih svetišta. Spo- 
minjem samo neke više poznate : REMETE su, nedaleko Zagreba, 
poznato Marijino svetište iz druge polovine XIII. vijeka. Nekoć 
su njim ravnali 00. Pavlini, koji su u Hrvatsku došli iz Ugarske, 
najprije u Dubicu, a onda u Remete, donesavši kip Majke Božje 
kao prvi dar narodu. Za vrijeme turskih navala stradali su i 
crkva i samostan tri puta. Biskup zagrebački Borković, koji je 
i sam pripadao tome zaslužnome redu, obnovio je svetište. Majka 
Božja Remetska nazvana je » Najvjernijom Odvjetnicom hrvat- 
skog kraljevstva « radi premnogih milosti, koje je udijelila i koje 
još uvijek dijeli hrvatskom narodu. 

MARIJA BISTRICA dobila je značenje glavnog Marijinog sve- 
tišta kod Hrvata, čim nije nipošto umanjena važnost drugih, oko 

V kojih se vjerni hrvatski narod sakuplja. Ne zna se točno od kada 


baš počinje štovanje čudotvornog kipa Marijinog. Bistrica kao 
župa se spominje već 1334. godine sa crkvom posvećenom sv. 











Pietro Gagliardi: Uznesenje Marijino na nebo 
! (crkva Sv. Jeronima u Rimu) 


apostolima Petru i Pavlu. Današnji kip izgleda da je načinjen 
oko 1500. godine i štovao se s početka u kapelici na Vinskom Vrhu. 

Polovicom XVI. stoljeća, kad se turske čete počele zalijeta- 
vati u naše Zagorje i nemilo ga pustošiti, tadanji župnik bistri- 
čki dao je prenesti kip Majke Božje u župnu crkvu u Bistrici. 
No kako nije bio ni ondje dosta osiguran, sakrije ga, zazidavši 
ga pod korom u debeli crkveni zid. Župnik je umro a s njim je 
i tajna sakrića Marijinog kipa posla u grob. 

Čudesno svijetlo na zidu pod korom otkrilo je tajno mjesto 
po nekom svećeniku Luki. Počnu tamo kopati i nadju Marijin kip. 

Protestantsko krivovjerje je nastojalo u ono vrijeme pro- 
drijeti i u naše krajeve. Neki mlaki svećenici počeli su zabacivati 
neke pobožnosti kao nepotrebne, a napose pobožnost prema 
Majci Božjoj. I pobožnost naroda je bila oslabila. Marijin kip 
su premještali sad ovamo sad onamo i konačno odluče da ga 
spale. Crni Gospin kip spasio je jedan pobožni vjernik. Tadanji 
župnik da ga sačuva naredi zidarima, da ga zazidaju u jednu 
udubinu, iz koje je samo malo provirivalo Gospino lice. 

Na zahtjev pobožnog biskupa Borkovića bude u crkvi Gospin 
kip potražen i pronadjen u spomenutoj udubini. Bilo je to 1648. 
Od tog doba počinje jako štovanje Majke Božje pred tim kipom. 

Biskup Branjug je crkvu posvetio na dan Sniježne Majke 
Božje 1731. i od tog dana se i mjesto i svetište zove Marija 
Bistrica. 

Papa Pio XI. godine 1985. podigao je crkvu svetišta na dosto- 
janstvo i čast bazilike. Novim krunama u starohrvatskom stilu 
okrunio je čudotvorni kip godine 1935. zagrebački nadbiskup Dr. 
Antun Bauer. 

Marijino svetište na TRŠKOM VRHU kod Krapine bilježi svoj 
početak pred kakovih 200 godina. Krapinski gradjanin Stjepan 
Balagović, stupivši u Pragu u Red sv. Franje, dozvolom svojih 
poglavara podje u Svetu Zemlju, a odanle se povrati u svoju 
domovinu, ponesavši sa sobom kip Majke Božje s djetetom Isu- 
som na ruci i pokloni ga svom bratu Nikoli. Isti sagradi na 
Trškom Vrhu kapelicu i tamo ga postavi na štovanje. Godine 
1743. budu Krapinčani poštedjeni zagovorom Bl. Dj. Marije od 
istočne kuge, donesene iz Bosne. Iz zahvalnosti sagrade lijepu 
crkvu, kamo smjeste kip Majke Božje, prozvane Jeruzalemske, 
po mjestu odakle je donesena. 

U zagrebačkoj se nadbiskupiji nalazi još i više svetišta 

Marijinih, kao ono u VINAGORI, tom ukrasu hrvatskog Zagorja, 
u GLOGovnNicI kod Križevaca, u MOĆILAMA kod Koprivnice, u 
MOLVAMA za vjernike srednje Podravine, o kojem opširno govori 
ova knjižica, u voćINu i drugima. 

U Slavoniji postoji svetište ALJMAŠ, u Srijemu TEKIJE, u 
Bosni OLOVO i KOMUŠINA, u Hercegovini ŠIROKI BRIJEG, a u 





prošteništnu 


ka > ND 
orkra B1.] 





Jesi fora kad 


Stara prošlenišna crkva Bl. Dj. Marije 
(crtež J. Turkalj) 


našoj lijepoj Dalmaciji uz spomenuti SINJ postoje svetišta DOBRI 
kod Splita, GOSPA OD MILOSRDJA u Šibeniku, GOSPA OD ŠKRPJELA 
u Boki Kotorskoj. 

U KOMUŠINI, blizu Teslića u Bosni, štuje se slika Majke 
Božje, koja se svake godine o Velikoj Gospi nosi na brdo KOoN- 

DŽILO. Predaja veli, da ju je pred više stotinu godina našao jedan 
musliman iz Mrkotića, udaljenog 10 km. od Kondžila. Iako nije 
znao, što ima pred sobom, ipak je osjećao da se radi o svetinji. 
Zato je ponese svojoj kući i spremi u žitnici. Sa slikom je došao 
blagoslov u kuću. Saznavši ostali njegovi susjedi muslimanske 
vjere, da on drži u kući katoličku svetinju, uz otkup u stoci, 
on je preda katolicima. Komušani, uzevši sliku, pošli su prije- 
kim putem preko planine, noseći je na nosiljci. Stigavši na vrh 
Kondžila, dogodilo se nešto neobično. Počinuvši malo, htjedoše 
nastaviti put, ali nisu mogli podignuti slike. Nakon kratkog raz- 
mišljanja, svečano se zavjetuju, da će svake godine uoči Velike 
Gospe donesti sliku Majke Božje na Kondžilo i tu joj svoje 
štovanje iskazati. Nakon učinjenog zavjeta podigoše bez smetnje 
sliku i odnesoše je u Komušinu. 

Uoči Velike Gospe tisuće ljudi, žena i djece prati svake 
godine tu sliku Majke Božje iz Komušine na Kondžilo, kamo 
sjutradan dolaze procesije silnog svijeta, da se poklone i pomole 
Majci Božjoj, čiju su slavu pred ovom slikom potvrdila tolika 
čudesna uslišanja. Slika se drugi dan ponovno prenosi u Komu- 
šinu, gdje je u crkvi izložena štovanju vjernika. 

Veliko je štovanje prema Mariji usadjeno u dušu našem Her 
cegovcu. To se očituje na Veliku i Malu Gospojinu na ŠIROKOM 
BRIJEGU, tom duhovnom i kulturnom središtu katoličke Herce- 
govine, gdje je godine 1905. sagradjena krasna crkva u čast Bo- 
gorodice. U spomenute dane slave tamo Majku Božju ne samo 

Hercegovci već i mase svijeta iz Bosne i Dalmacije. ' 

Marija pod imenom GOSPA OD ZDRAVLJA U mjestu DOBRI kod 
SPLITA mnogo se poštuje na 21. studenoga. Predaja govori o 
kugi u Bosni godine 1730., koja je bila prešla i u Dalmaciju. 
DosRi1 je bio poštedjen, što se pripisivalo molitvama i zagovorima 
pred slikom Majke Božje, što ju je bio sa sobom donio 0. Filip 
Grabovac, dušobrižnik hrv. vojnika u mletačkoj vojsci. Ponovno 
oslobodjeni od kuge god. 1768. učiniše zavjet, da će sliku Majke 
Božje okruniti zlatnom krunom. Radi spomenutih i tima sličnih 
uslišanja, prozvana je ista slika Gospa od zdravlja. 

Godine 1940. proglasio je biskup Mons. O. Jeronim Mileta 
orkvu GOSPE OD MILOSRDJA U ŠIBENIKU Marijinim svetištem. Što- 
vanje te slike već se spominje u XIII. stoljeću, a slavi se prve 
nedjelje mjeseca rujna. 

I Boka Kotorska ima svoje marijansko Svetište GOSPU OD 
ŠKRPJELA, koja se nalazi na jednom otočiću kraj Perasta. Slika 
je učinjena u XIV. stoljeću. Predaja veli, da je štovanje slike 
počelo 22. srpnja 1452., kad su ribari vidjeli čudno svijetlo iznad 





Kapela čudotvorne Majke Božje Molvarske 


hridi (škrpjel) u moru kraj Perasta. Kad su došli tamo našli su 
Gospinu sliku u kući braće Mortešića. Jedan od braće je na zago- 
vor pred ovom slikom ozdravio, pak je to ozdravljenje potaklo 
ljude da na hridi sagrade kapelu. Kako je ta hrid bila malena 
i nedostatna za kapelu, narod je nanosio toliko kamenja, da se 

stvorio mali otočić. Kasnije je na tom mjestu sagradjena lijepa 
crkva. Majci Božjoj ovog svetišta se pripisuje pobjeda nad Tur- 
cima 15. svibnja 1654. Glavne svečanosti se drže 15. svibnja i 
15. kolovoza, kada Gospinu sliku prevoze u okićenim barkama 
s otočića u župnu crkvu u Perastu i natrag. 

Sve su to svetišta naše lijepe Dalmacije. I Istra ima svoje pod 
imenom GOSPA OD BOŽJEG POLJA kod VIŽINADE, koje već godine 
1178. spominje Papa Aleksandar III., pak je prema tome to sve- 
tište jedno od najstarijih u hrvatskim krajevima. 

Posebnog spomena je vrijedno Marijino svetište na TRSATU 
kod Rijeke, kamo je po predaji, dne 10. svibnja 1291., na čud- 
novati način bila prenesena Nazaretska Kućica, u kojoj je Riječ 
Božja tijelom postala i medju nama prebivala. Bila je u našoj 
sredini kroz tri godine i sedam mjeseci, kad je dne 10. prosinca 
1294. bila po andjelima prenesena u LORETO u Italiji. Vijest o 
nestanku kućice izazvala je veliku žalost u hrvatskom narodu. 
Na mjestu, gdje je stajala kućica, podignuta je crkva, za koju 
je Papa Urban V. poslao na Trsat 1362. sliku Majke Božje, koja 
je 1715. po izaslanicima vatikanskog Kaptola bila svečano okru- 
njena. 

Hrvatski narod nije mogao nikako zaboraviti Nazaretske 
kućice, pak je mnogo i često hodočastio u Italiju do Loreta, 
moleći nebesku Gospu, da mu povrati svetinju. Hrvatski pjesnik 
Velimir Deželić, st. o tome ovako lijepo pjeva : 


Što ste uradili o andjeli bijeli, da ste nam kućicu Majčinu 
odnijeli ? 

Golubice mira lijetat nama stale, i ruže nam rajske svima 
mirisale. 

A sada je pusto vrh trsatske gore, i sada je burno to 
hrvatsko more. 

Što ste uradili, o andjeli bijeli, da ste nam kućicu majčinu 
odnijeli ? 

O Majčice sveta, mole te Hrvati, u hrvatske strane opet 
nam se vrati ! 

U Loretu ruke dižu naši stari, grozne suze liju, srce im 
krvari. 

Mnogi vjernici: iz krvatskih krajeva rasprodali su bili svoja ima- 
nja i naselili se u blizini Loreta, i svoju ostavštinu poklanjali bi 
loretskom svetištu. Od tog novca su kasnije podignute dvije bol- 
nice, a u jednoj od njih je bolesnike dvorila Bratovština Hrvata. 

Vrlo mnogo povijesnih činjenica veže hrv. narod s Bl. Dj. 
Marijom. Imamo slučajeva, da naše duhovne i svjetovne vlasti 
stavljaju pojedine pokrajine ili pak cijeli hrv. narod pod posebnu 
Marijinu zaštitu. Povjesničari prošlih vjekova običavali su hrvat- 
sko kraljevstvo nazivati Marijinim kraljevstvom. Remetska Majka 
Božja nosi naslov : NAJVJERNIJA ZAŠTITNICA HRVATSKE - PRESVETA 
DJEVICA REMETSKA. 

Ima vrlo mnogo toga u životu hrvatskog naroda, što govori 
jasno o bujno razvijenom štovanju Marijinom medju Hrvatima. 
To svjedoče: Mnoge crkve i kapele njojzi u čast podignute. 
Tolika mjesta njezinim imenom prozvana, n. pr. Marija Bistrica, 
Marija Gorica itd. Njezine slike i kipovi postavljeni po zgradama, 
križanjima i vidnijim mjestima. Pridavanje njezinog imena k 
imenu Isus u najproširenijem medjusobnom pozdravu : Hvaljen 
Isus i Marija. Prečesto stavljanje Marijinog imena, na zahtjev 
pobožnih roditelja, kod krštenja ženskoj novorodjenčadi. Njoj 
je posvećen veliki dio naše lijepe knjige, naše glazbe, naše umjet- 
nosti bilo dlijeta ili kista. Časno je ovdje spomenuti djela velikog 
hrvatskog umjetnika Ivana Meštrovića, koja predstavljaju razne 
zgode iz života Marijina. 

I danas u ova teška vremena, štovanje Majke Božje nije 
nipošto jenjalo, već naprotiv se snažno jača i razvija u časovima 
skupnog stradanja i trpljenja, što pokazuju brojna hodočašća 
prigodom Marijinih svetkovina. Najbrojnija bilježi svetište Mari- 
jino u BISTRICI, zagrebačke nadbiskupije. U to svetište polazio 
je pješke u danima slobode svoje i svoga naroda, uzoriti gospo- 
din zagrebački nadbiskup i kardinal Alojzije Stepinac, vodeć 
tamo svoje vjernike. Pred čudotvornim kipom tog Marijinog sve- 
tišta, izrekao je ove riječi: » U svim pogibeljima života, djedovi 
i očevi naši, podizali su svoje oči prema Onoj, koja je najbolje 
razumjela one, što im pogibao prijeti, koji trpe i stradaju, koji 
su nemilo progonjeni. - I naši junaci u borbi za slobodu, uz sveto 
ime Isusovo zazivahu i slatko ime Marijino, znajući dobro, da ni 
Ona pod križem nije drhtala, već nepomično i hrabro stajala, 

okružena bijesnom i krvi žednom ruljom ... Pred njom danas i 
mi prigibamo glave svoje u znak duboke zahvalnosti za sve ono 
dobro, što nam učini u prošlosti, moleći je za majčinu pomoć i 
u budućnosti «. 

Veliki priljev vjernika iz cijele srednje Podravine, prošle 
godine na Veliku Gospojinu u Molve i sjajno izveden program 
skupnih pobožnosti u crkvi u nebo uzete i u proštenišnoj kapeli 
kod groblja, u predvečerje i na sam dan uzvišene svetkovine 
njezinog slavnog uznesenja na nebo, uz sudjelovanje velikog mno- 
štva što domaćeg, što stranog svijeta, jaki su dokaz žive vjere 
našega naroda u njezinu zaštitu i pomoć. Kako su se toga dana 
na Bistrici i na Trškom Vrhu kod Krapine orili akordi one divne 
Deželićeve pjesme » Ljiljane bijeli zagorskog kraja «, tako su se 
oko župne crkve i proštenišne kapele u Molvama zanosno i po- 
božno ponavljali stihovi te iste pjesmice s lako shvatljivom pro- 
mjenom oznake kraja : 


» Ljiljane bijeli podravskog kraja - ljepši i draži no suna- 
šca sjaj, 
Mirisni evijete vječnoga raja - Kraljice neba, pomoć nam 
daj ! 
Ispred Tvog kipa, drhtavih grudi - roneći suze mi vapi- 
mo svi: 


HVALA TI, MAJKO, OD NAS VIJEK BUDI - TKO ĆE NAM 
POMOĆ, AKO NE TI? 


II. DIO 


ČUDOTVORNA MAJKA BOŽJA MOLVARSKA - 
SVETIŠTE I ŽUPA 


Putujući vlakom iz Koprivnice prema Osijeku, s desne strane 
se putnikovo oko zaustavlja na mirnom gorskom lancu Bilogore, 
obrašćenim šumom, voćnjacima, vinogradima, te plodnim žitnim 
i kukuruznim poljima. S lijeve pak strane prema Dravi, otvara 
se velika ravnica, puna bujnih zelenih livada, čije medje označuju 
vrbova stabalca, pak ti se pričinja kao da putuješ toliko opjeva- 
nom i vrlo često spominjanom talijanskom Umbrijom. Istina, 
nema tu ni bregova ni brežuljaka, čije bi vrhunce krunili sredo- 
vječni gradovi i gradići, ali se zato već iza prve željezničke 
postaje pogled zaustavlja na visokom zvoniku, koji se u daljini 
ponosno diže medju vitkim jablanima, što ga sa sjevera okru- 
žuju. Zvonik je to župne crkve Majke Božje u nebo uzete u 
Molvama, koja se već prije Novigrada u cijelosti vidi na bre- 
žuljku i putniku pričinja kao ponositi labud, što bezbrižno plovi 
po zelenom moru nepreglednih livada. Malo dalje — smjerom pre- 
ma sjeveru — dobrom oku ne će izbjeći drugi, nešto niži zvonik 
proštenišne kapele čudotvorne Majke Božje Molvarske u neposred- 
noj blizini mjesnoga groblja. 


1) POSTANAK SELA I PROŠTENIŠNE CRKVE MAJKE BOŽJE 


Od Virovitice pak sve do Molva, poput kakva otoka, pokriva 
plodnu Podravinu jaki sloj pješčane zemlje, koja je oko Gjurgjevca 
i Molva nešto valovita, danas djelomično pokrivena akacijom i 
crnogoricom. Selo Molve razvilo se na zapadnoj strani tog pje- 
ščanog otoka, dijelom na brežuljku, zvanom Krbuljin, a dijelom 
okolo njega. Taj pješčani otok, sve tamo od Kalinovca i Gjur- 


. gjevca, s južne strane okružuje kanal Čivićevac, koji se baš pred 


Molvama slijeva u potočić Zdelju (nekadašnja Lonka), koji dalje 

teče sa zapadne strane Virovske i Marijanske ulice, te se slijeva 
na kraju iste ulice u potok Komarnicu. A nešto niže mosta Bi- 
strenjaka utječe Komarnica u oveći potok Bistru, koji se spaja 
s Dravom na sjevero-istočnoj strani molvarskih posjeda. 

O postanku i davnoj prošlosti Molva nemamo zabilježenih 
podataka. Najstariji spomen Molva —što sigurno znamo — jest 
spomen mjesta pod imenom Molna g. 1439., koje je tada pripa- 
dalo gjurgjevačkom vlastelinstvu. U drugom popisu župa zagre- 
bačke biskupije od godine 1551. spominje se Capella Beatae Ma- 
riae in Molina, kojom je u ono vrijeme upravljao svećenik Lovro, 
i koji se u tom popisu spominje iza svećenstva virovske župe. 

Povjesnici vele, da je mjesto, gdje se ta kapela nalazila, 
dobilo svoje ime od mlinova, što se već u XIII. vijeku pojav- 
ljaju na Dravi uz prevoznu točku, što spaja cestu Bjelovar — 
Virje — Molve s Brežnicom i Csurgom s magjarske strane. Smje- 
stila ih tamo potreba žitelja onoga žitom i kukuruzom bogatog 
kraja. Uz njih se malo pomalo razvilo selo, koje se u povijesnim 
bilješkama XV. i XVI. vijeka zove Moline (Molna) ili Molive, što 
odgovara današnjem imenu Molve. 

U prvom se pak popisu od godine 1334. Molve ne bi nikako 
spominjale. Tako se barem danas općenito misli, jer se ne pri- 
hvaća, da se sredovječna Mosina odnosi na Molve, nego se nju 
smješta na prostoru od Prugova prema Rači. Ali se u tom istom 
popisu spominje Ecclesia beatae Virginis de Struga. Poznavaoci 


naše prošlosti tvrde, da je Struga bila dio zemljišta izmedju . 


Peteranca i Hlebina, gdje je nekoć na Svetinjskom Brijegu iza 
Hlebina postojala crkva Majke Božje. Vele, da je ista crkva bila 
od Turaka do temelja razorena, da je titul Majke Božje bio pre- 
nesen na župnu crkvu u Drnju, a nastavak od Turaka razorenog 
sela Struge, da je današnje mjesto Hlebine sa crkvom Sv. Kata- 
.rine, gdje je župa obnovljena tek godine 1789. Pozivlju se na 
ispravu iz godine 1353., prema kojoj posjed peteranečki graniči 
sa posjedom Struge, a Struga je pak dio velikog posjeda Proda- 
vić, danas Virje. 

Onome, kojem je poznato, da se veliki dio zemljišta općine 
i župe Molve, izmedju desne dravske obale i ceste, što vodi kroz 
samo selo do prevoza na Dravi, od davnine zvao, a zove se još 
i danas Strug ili s latinskim dočetkom Struga, nameće se sama 
po sebi jedna druga predpostavka, a ta je, da bi Ecclesia beatae 

Kip čudotvorne Majke Božje Molvarske 

Virginis de Struga (1334) mogla biti jedno te isto što i Capella 
Beatae Mariae in Molina (1501), jer Molve historijski i geografski 
više gravitiraju Virju negoli Gjurgjevcu. Pa ako se selo Molve, 
početkom XVI. vijeka (1501) moglo zvati Molina, po mlinovima 
na desnoj obali Drave, zašto se to isto mjesto, prije kakovih 
175 godina (1334) ne bi bilo moglo zvati Strug ili Struga, po 
kompleksu zemljišta, gdje su se ti mlinovi od starine nalazili, a 
nalaze se još i danas. 

Ovakovo nagadjanje se ne protivi onoj prvoj pretpostavci, 
da je i na Svetinjskom Brijegu mogla biti crkva ili kapela posve- 
ćena Majci Božjoj, koja je bila od Turaka porušena, ali even- 
tualna opstojnost crkve ili kapele na Svetinjskom Brijegu nimalo 
ne isključuje opravdanost pretpostavke, da bi crkva Bl. Djevice 
na Strugi mogla biti isto što i kapela Majke Božje in Molina. 
Da su se imena pojedinih župa tijekom vremena mijenjala, imamo 
dosta primjera u samom historijskom razlaganju prvog i drugog 
popisa župa zagrebačke biskupije. Dosljedno onom što je izlo- 
ženo, Molve bi se sa svojom starom crkvom Bl. Dj. Marije pri 
groblju mogle spominjati već i u prvom popisu župa zagrebačke 
biskupije iz godine 1334. 

Protiv vjerojatnosti ove pretpostavke se iznose ovi prigovori : 
a) što ime Strug ili Struga se ne nalazi samo u Molvama, već 
je to ime rašireno uz sve naše veće rijeke. Sredovječni virjansko- 
molvarski Strug i ako bi bio mogao pripadati vlastelinstvu iz 
Virja, ipak bi se on isto tako lako bio mogao protezati sve do 
Hlebina i Svetinjskog Brijega. Poteškoća leži u tom, što ne zna- 
mo, kuda je išla medja izmedju peteranečkoga i virjanskog posje- 
da, o kojem govori isprava iz godine 1353. b) Popis župa iz godine 
1334. ide redom od zapada prema istoku, Župa Struga u tom popi- 
su dolazi iza Gjelekovca i Peteranca, a prije Koprivničkog Ivanca, 
Koprivnice, Novigrada, Virja i Gjurgjevca. Prema tomu je i sam 
Svetinjski Brijeg kod Hlebina previše daleko na istoku, a pogotovo 
su daleko Molve. Možda Struga, o kojoj je govor u tom popisu, 
odgovara više Drnju, nego li Svetinjskom Brijegu kod Hlebina. 
c) Gornjoj pretpostavki smeta i to, što se u popisu od 1501. 
nalazi u Molvama samo kapela, a svakako je naravnije, da od 
kapele postane crkva, nego li od crkve kapela, izuzevši slučajeve 
za turskih ratova od godine 1536. do 1687. 

Kako bilo da bilo, stara proštenišna crkva Bl. Dj. Marije u 
Molvama je krajem XV. vijeka već opstojala i spominje se godine 
1501 kao kapela. 

Bila je to čvrsta i solidna sredovječna gradjevina, koja je 
za stoljetnih turskih žestokih navala i nasrtaja, bila više puta 
jako oštećena i konačno je bila ostala bez krova. Bila je više 
puta popravljana i godine 1665. postala je župnom crkvom. 

Kanonska vizitacija od 3. VIII. 1665. u svojim zapiscima 
veli, da crkva Bl. Dj. Marije u Molvama nije bila kanonski preg- 

Pogled na crkvu s Virovske ulice 


ledana punih 160 godina, a da ne navodi razlog tog tako dugog 
propusta sa strane duhovnih vlasti u Zagrebu. Poznavajući dobro 
prilike onog vremena razumno zaključujemo, da ga ne navodi 
samo zato, jer je bio u to vrijeme svima i previše dobro poznat. 
To su bile one neprestane turske navale i okrutna haračenja, koja 
su se dogadjala i po našim hrvatskim krajevima. 

Kad je ono naš slavni junak Nikola Jurišić, godine 1532., 
kod Kisega potukao Turke, oni su uzmičući i prolazeći našom 

Slavonijom i Srijemom bili prouzročili mnoga zla i zadali puno 
jada tamošnjem pučanstvu. Osvojivši godine 1552. Viroviticu, 
odanle su se zalijetavali na sve strane po cijeloj Podravini, čemu 
je bila rječitim svjedokom u Molvama stara župna crkva pri 
groblju, koja je na sebi i u sebi imala mnogo kamenitih i željez- 
nih kugala, što su ih Turci bacali iz svojih drvenih topova u 
borbi s tamošnjim žiteljima. 

U Molvama je vrlo dobro sačuvana predaja, da su one bile 
za spomenutih turskih nasrtaja kroz više od 100 godina prazne 
bez jedne jedine duše. To opustošenje pada baš u to vrijeme, 
nakon pada Virovitice. Oni posljednji, što su ostavili selo, ski- 
nuli su — prema predaji — kip Majke Božje sa oltara i bili ga 
zakopali nedaleko same crkve s nadom, da će ga moći, kad se 
jednom povrate, ponovno staviti na njegovo časno mjesto. Medju- 
tim se to njihovo izbivanje protegnulo na mnogo dulje vremena, 
negoli su oni mislili. Mnogi su od njih i umrli daleko od svog 
rodnog zavičaja, a medju njima i oni, koji su bili sakrili kip 
Majke Božje. 

U doba, kad su se oni vrlo rijetki starci, što su bili još ostali 
na životu s mladim naraštajem, iza pomrlih molvarskih izbjeglica, 
mogli mirno povratiti kući na svoje staro ognjište, bila je već 
izblijedila uspomena na sakriveni kip Majke Božje. Kako je u 
medjuvremenu crkva Majke Božje bila izlučena iz groblja, oko 
nje se dnevno paslo rogato blago susjednih vjernika. Mjesna pre- 
daja jednome od njih spominje i prezime Škripelj, čiji je vol 
jednog dana iz zemlje rogom iskopao Marijin kip, koji su vjernici 
s poštovanjem stavili na njegovo prijašnje mjesto. 

Glas o čudnom pronašašću Marijinog kipa u Molvama brzo 
se proširio po cijeloj Podravini s jedne i druge strane Drave i 
narod je počeo u velikom broju hodočastiti na Molve, da vidi 
taj kip i da se pred njim pomoli i preporuči Majci Božjoj. Tako 
mjesna predaja. 

Kanonska vizitacija iz godine 1665. govori o crkvi BI. Dj. 
Marije v Molivah i o oltarnoj slici Marije s Isusom u naručju. 
Vizitacija iz godine 1700. govori takodjer o slici Bl. Dj. Marije 
(Beatae Mariae Virginis Gratiosae), dok ona iz godine 1752. govori 
o novom glavnom oltaru, u čijoj se sredini nalazi kip BI. Dj. 
Marije, za koji postoje tri lijepa liturgična odijela. Vizitacija iz 

godine 1771. kaže o župnoj crkvi, da je u svim svojim dijelo- 
vima lijepa — haec ecclesia in omni parte est elegantissima —, 
mnogo naroda posjećuje crkvu, iako je osamljena i daleko od 
župnoga stana, u kojoj je glavni oltar s čudotvornim kipom 
BI. Dj. Marije (cum thaumaturga statua B. M. V.). 

Da je u tim izvještajima kanonskih vizitacija govor o čudo- 
tvornom kipu Bl. Dj. Marije, koji se sačuvao do današnjega dana, 





Pogled na crkvu s istočne strane 


potkrepljuje nas u tom uvjerenju činjenica, što se u Molvama i 
u cijeloj Podravini, kao i u svim krajevima, gdje prevladava 
kajkavsko narječje, izrazi kip i slika upotrebljavaju izmjenično. 
Tako na primjer naši ljudi vele — Ivica ima v molitveniku lepe 
kipice — dok su to zapravo sličice. Čuo sam više puta reći — Jako 
ti vi imate lepe kipe po hiži —a rijetko kad — imate lijepe slike. 
Dok s druge strane Podravac promatrajući kip Majke Božje 
Molvarske ili raspelo sa lijepo izradjenim tijelom Isusovim, reći 
će stalno — Jako ti je lepa slika Majke Božje Molvarske — ili — 

Jako ti je lepa slika Isusova na Križu. - Blaž Tomašić, dugogo- 
dišnji molvarski župnik, napisao je godine 1901. za » Podravac « 
članak o čudotvornom kipu Majke Božje, otisnut u broju od 
3. VIII, kojem, iako se radi o Marijinom kipu, on daje natpis : 
O postanku kapele i o predaji o slici Majke Božje, koja se u 





Razglednica 


Molvama pod nazivom čudotvorne poštuje. - Valja imati na umu 
još i to, da spomenuti izvještaji padaju u XVI., XVIL i XVIII. 
vijek, kad kiparska umjetnost prevladava nad slikarskom. Iz 
porušene stare crkve nemamo sačuvane nijedne slike, već sami 
barokni kipovi svetaca, od kojih se dva sačuvala u novoj crkvi 
na oltaru Majke Božje Lurdske, a predstavljaju sv. apostole 
Šimuna i Judu Tadeja, a onaj na oltaru presv. Srca Isusova, 
sv. Doroteju. 

Spomenuti kip Majke Božje Molvarske je načinjen od lipova 
drveta, a predstavlja Mariju s djetetom Isusom na ruci. Marija 
ima milo mladenačko lice, što je znak, da potječe iz doba kasnog 
srednjeg vijeka, kad je — za cvata gotike — mistički ushit volio 
prikazivati Mariju s nježnom djevojačkom glavom. Predaja veli, 
da su ga Molvarci dobili od redovnika, koji su imali svoj samo- 
stan preko Drave izmedju Ždale i Gole. 

Kanonska vizita iz godine 1680. veli, da crkva nema tornja, 
već zvono visi u selu na stupu kraj župnoga stana, te zvoni na 
sv. Misu i Marijino pozdravljenje. Vizita iz godine 1700. govori o 
nedavno postavljenom zvoniku na pročelju crkve, nad ulaznim 
vratima, a ona iz godine 1744. veli, da je crkva pokrivena dašči- 
cama. Zbog udaljenosti od župnikova stana, nema u njoj ni 
tabernakula, ni krstionice, nit se u njoj čuva bolesničko ulje, 
sve se to nalazi u drvenoj kapeli Sv. Josipa, koja je podignuta 
uz župnikov stan, koji se od davnine nalazio u današnjoj virov- 
skoj ulici. U nju može stati do 50 osoba. Kanonski pregled župe 
od godine 1768. govori o obnovi crkve i o novoj sakristiji iza 
svetišta. Vizitacija od 1787. veli, da crkva ima ravan strop, ali 
vješto islikan u obliku svoda. Pravog tornja nema, nego samo 
drveni zvonik sa jednim zvonom. Vizitacija iz godine 1825. veli, 
da je erkva samo blagoslovljena, a proštenja se vrše na Veliku 
Gospu i na drugi dan Uskrsa i Duhova. Vizitacija iz godine 1840. 
veli, da crkva ima devet hvati dužine i šest hvati širine, a može 
u nju stati 273 osobe. Na proštenje dolazi narod iz Gjurgjevca, 
Virja, Miholjanca, Novigrada, Hlebina i Magjarske. Kako u župi 
ima 1282 sposobnih za sv. ispovijed, narod želi graditi novu pro- 
straniju crkvu. 

Kad su već spomenuti i ugjanski hodočasnici kao stalni 
posjetioci molvarskog prošteništa Majke Božje, čini mi se zgodno 
ovdje spomenuti ono, šta iznosi P. Vanino, D. I. u svojoj povi- 
jesti Isusovaca u Hrvatskoj (još u rukopisu) u članku o Misijama 
XVIII. stoljeća po Banskoj Hrvatskoj. Veli, da su godine 1770. 
Isusovci držali misije i u Podravini, gdje im je Virje bilo centar, 
odakle su ravnali okolnim misijama. Odziv je bio neočekivan, a 
uspjeh nada sve dobar. 

Obavljene su misije i u susjednim mjestima: Miholjancu, 
Šemoveu, Hampovici, Mostima i Molvama. Ljudi su dolazili na 

misije sa sviju strana. Jednom ih je bilo došlo u Molve 60 iz 
daljine od dva dana hoda, da se dobrom i valjanom ispovijedi 
oslobode duševnih muka. Napose se_spominje jedan hodočasnik 
iz Magjarske, koji je bio pošao za svojima, što su bili na misi- 
jama u Molvama. Došavši do Drave, nije našao ni jednog čamca 
ni ladje. Neko je vrijeme oklijevao, bi li se vratio kući ili poku- 
šao preplivati podmuklu Dravu. Tada će reći sam sebi: Koliko 
si puta bez straha preplivao ovu rijeku ili se prebacio preko 
daske, kad si išao vrijedjati Boga, a sad te je strah, kad ideš 
da se s Bogom pomiriš. Rekavši to, uhvati dasku, koju je bila 
Drava izbacila i sretno prijedje na desnu obalu. Onako mokar i 
napola smrznut klekao je pred misionara, ispovijedio se o cijelom 
svom životu, ostao na misijama čineći tešku pokoru i dao po 
domaćem župniku odslužiti 60 misa na Gospinom oltaru. 

Sve tamo do godine 1918. magjarski hodočasnici, koji su 
običavali o Duhovima posjetiti Majku Božju Bistričku, vraćajući 
se kući, dolazili bi na Duhove u Molve, da budu na Duhovski 
Ponedjeljak dionici i molvarskog proštenja. 

Tako Podravci s onu stranu Drave. S ove pak strane dolaze 
vjernici ne samo pojedinačno u Molve k Majci Božjoj, već to 
čine u velikim i dugim procesijama pojedine susjedne župe, vršeći 
zavjete svojih predja, tako n.pr. znamo, da su vjernici župe 
gjurgjevačke i virovske godine 1806., kad je medju ljudima vla- 
dala kuga, učinili zavjet, da će svake godine hodočastiti k Majci 
Božjoj u Molve iz zahvalnosti za primljenu milost. Taj svoj 
zavjet vrše vjerno sve do današnjega dana. 

Vidljivi znakovi velikog pouzdanja Podravaca u zagovor i 
pomoć Majke Božje, moleći se usrdno pred njezinim čudotvor- 
nim kipom, kao i vidljiva potvrda tolikih uslišanih prošnja i moli- 
tava sa strane Majke Božje — jesu brojni štapovi i drugi kojekakvi 
znakovi bijede i nevolje ljudske, što su ih uslišani vjernici osta- 
vili u crkvi i iz duboke zahvalnosti postavili ispod Marijina kipa. 
Napose su spomena vrijedni željezni okovi triju kršćanskih zaro- 
bljenika, kojima su bili od Turaka sputani i od kojih su se, po 
zagovoru Majke Božje, na čudnovat način oslobodili, 

Vizitacija od godine 1744. govori o Bratovštini Kršćanskoga 
Nauka pod imenom Marijina Uznesenja na nebo. O njezinu osnu- 
tku postoji papinska Bulla. Vizitacija od 1752. govori o Bratov- 

štini Škapularske Majke Božje, koja takodjer posjeduje papinsku 
Bullu osnutka. ' 

Pošto je dan smrti Marijine i njezina Uznesenja na nebo bio 
od davnine glavno i najveće proštenje, zato po kojiput nalazimo 
i samu crkvu zabilježenu pod imenom Bi. Dj. Marije u nebo 
uzete. Iz istog je razloga dobila i Bratovština kršćanskog Nauka 
to ime. 

Gore spomenuti dokumenti govore i o župnom stanu usred 
sela sa vlažnim vrtom od jednog jutra. Stan je vrlo trošan. U 
prizemlju ima dvije komore, a u prvom katu stan za župnika 
od 4 sobe i kuhinje. 


2) NOVA ŽUPNA CRKVA MARIJE U NEBO UZETE 


Kako su podravski krajevi već dulje vremena živjeli u pot- 
punom miru i blagostanju, odlučili su Molvarci da na zgodnijem 
mjestu sagrade prostraniju i ljepšu crkvu, što je jasno istaknuto 
i u kanonskoj vizitaciji od godine 1840. Godine 1843. bolesnog 
Antuna Parcera naslijedio je kao župnik Josip Gjiketa, koji je 
djelovao u Molvama punih 15 godina. Saznavši za nakanu svojih 
vjernika, neprestano ih je bodrio i sokolio na putu k namjera- 
vanom cilju. Stariji ljudi, koji su se još sjećali župnika Gjikete, 
vrlo su lijepo i simpatično o njemu govorili. Vele, da ih je sa 
propovijedaonice neprestano poticao na velikodušnost i požrtvov- 
nost. Svoje bi bodrenje skoro uvijek završavao riječima : Zrno 
do zrna pogača, kamen do kamena palača. ' 

Nakon duge priprave od 10 godina započelo se s gradnjom 
crkve 1853 godine. Nakon dvije godine rada bio je blagoslovljen 
temeljni kamen, dne 31. VIL. 1855., a taj svečani čin je izvršio 
Ivan Kovač, vicearhidjakon i župnik gjurgjevački. Tom su zgo- 
dom župljani molvarski, uz pratnju vojne glazbe slavne pukov- 
nije gjurgjevačke (30 glazbenika i 10 biranih pjevača), pjevali 
prigodnu pjesmu, u kojoj se zrcali živa vjera naših Podravaca, 
koji u svakom stvorenju vide djelo Svemogućnosti Božje, koja 
ih potiče da Mu se klanjaju i da Ga slave kao svog predobrog 
Oca. Prikazuju Mu još u klici novi cvijetak, pjesnički nazvan 
Dom njihove svetosti, koji njihove duše promatraju već u punoj 

njegovoj ljepoti, kako poput sjajne zvijezde blista i lebdi nad 
cijelom Podravinom, kao ures i ponos Molvaraca. Mole Boga, da 
obilno blagoslovi temeljni kamen crkve, preko koje će primati 
svaku sreću i konačni spas svojih duša. Sav svoj trud i sve svoje 
žrtve prikazuju nebeskome Ocu, a za uzvrat Ga mole samo Nje- 
govu milost i da svako zlo od njih odvrati. 

Josip Gjiketa, premješten u istom svojstvu u Pitomaču, osta- 
vio je Molve godine 1858. Radovi se oko gradnje crkve mnogo 
otegli zbog pošasti na blagu, čija je žrtva bilo cijelo selo Molve. 
Nova župna crkva bila je dovršena i blagoslovljena dne 9. XI. 
1862. za župnika Franje Drobčeca (3. VILI 1858 - 30. VII. 1866). 
Blagoslovio ju je Nikola Žalac, zač. kanonik i župnik gjurgjeva- 
čki. 

Župna spomenica ništa izričito ne spominje, kad se započelo 
vršiti bogoslužje u toj novoj crkvi. Ali je zapisano, da je stara 
župna crkva, radi svoje ruševnosti, bila oblasno zatvorena dne 
8. XI. iste godine, to jest dan prije blagoslova nove župne crkve. 
Ima još živih ljudi, koji tvrde, da se u staroj crkvi vršilo bogo- 
služje još deset godina iza blagoslova nove, kao i za cijelo vrije- 
me slikanja nove župne crkve godine 1890. 

Isto tako spomenica ništa ne govori, tko je dao prenesti kip 
Majke Božje iz stare u novu crkvu, a isto tako šuti i o datumu, 
kao i o načinu prenosa. Blaž Tomašić u svom članku : Postanak 
kapele i predaja o slici Majke Božje, koja se u Molvama pod 
nazivom čudotvorne poštuje —, otisnutom u listu PODRAVAC od 
3. VIII. 1901. tvrdi, da je čudotvorni kip Majke Božje dao pre- 
nesti župnik Franjo Drobčec i smjestio ga nad svetohraništem 
glavnog oltara pod dosta ukusnim baldahinom, gdje se nalazio 
sve do konca kolovoza 1897., kad je taj stari oltar bio izmjenjen 
današnjim novim. Kip Majke Božje bio je postavljen na oltar 
sv. Ane, danas oltar sv. Antuna, gdje je ostao sve do 7. VII. 
1901. 

Župnika Franju Drobčeca, koji je bio 30. VII. 1866. premje- 
šten u Pitomaču, naslijedio je Marko Horvat, najprije kao upra- 
vitelj župe, a kasnije kao župnik (1. VII. 1866 do 24. XI. 1881), 
kad je i on, nakon 15 godina župnikovanja u Molvama, bio pre- 
mješten u svoje rodno mjesto Novigrad Podravski. Za njegova 
župnikovanja je podignut 1870. novi župni stan, a neposredno 

prije same gradnje je porušena i odstranjena drvena kapela sv. 
Josipa. Naslijedio ga je 23. XII. 1881. Blaž Tomašić (rodjen u 
Gjelekovcu 28. XI. 1845), koji je bio čuvarom svetišta Majke 
Božje punih 40 godina. 

Isti je bio veliki štovatelj Majke Božje. Došavši u Molve, 
počeo se odmah spremati da što dostojnije i ljepše uredi svoju 





Župnik Blaž Tomašić 


novu župnu crkvu, sagradjenu u obliku latinskog križa s visokim 
tornjem na pročelju. 

U njoj je našao pet oltara sa zidanim menzama od cigle, 
dok su gornji dijelovi oltara bili izradjeni u baroknom stilu od 
drva s kipovima svetaca. Glavni oltar bio je vrlo jednostavan. 
Desno i lijevo svetohraništa bie su dvije stepenice za svijeć- 
njake : prva za četiri, a druga za šest svijećnjaka. Svetohranište 
je bilo od drveta, nad kojim se nalazio baldakin s kipom čudo- 

tvorne Majke Božje. Nad baldakinom je bilo smješteno Jagnje 
Božje, što mirno počiva na knjizi zatvorenoj sa sedam pečata. 

' Lijepa reprodukcija Murillove slike Marije u nebo uzete, kojoj 
je nova župna crkva posvećena, bila je postavljena na zidu iza 
glavnog oltara, koja se u korizmi prekrivala platnenom slikom 
raspetog Spasitelja. U glavnoj ladji se nalaze još dva sporedna 
oltara : na strani evandjelja oltar sv. Katarine, a na strani posla- 
nice oltar sv. Antuna. 

U poprečnoj ladji se nalazili oltari Sv. Ane, na strani evan- 
djelja. Uz Sv. Anu se nalazio andjeo Gabriel, a s druge strane 
Presveta Djevica, kako prima vijest andjelovu. Na strani posla- 
nice je bio oltar sv. Nikole. 

Tu i u takvu stanju crkvu odluči Blaž Tomašić ukrasiti reli- 
gioznim slikama. Posao je bio povjerio zagrebačkom slikaru 
Antonini-u, koji ga je izveo godine 1890. 

Nad glavnim oltarom, a ispod svoda su naslikana dva andjela, 
koji u rukama drže trak bijele boje sa riječima sv. Apostola 
Pavla: KRALJU VJEKOVA, NEUMRLOM I NEVIDLJIVOM, JEDINOM 
BOGU ČAST I SLAVA U VIJEKE VJEKOVA. AMEN - 1 Tim. 1,17. 


Desno i lijevo glavnog oltara izvedene su slike : Smrt Isusova 
na križu i Smrt Marijina u krugu sv. apostola. Na stijenama pod 
svodom su slike sv. Otaca : Sv. Atanazija - Sv. Grgura Nazian- 
skoga - zatim Sv. Bazilija i Sv. Ivana Krizostoma. Ispod malog 
kora u svetištu, a povrh vrata sakristije postavljena je spomen- 
ploča sa slijedećim natpisom : 


VELIČANSTVENU CRKVU OVU KOJU JE PONUKOM IGNACIJA ČIVIĆA 
PUKOVNIKA SL. GJURGJEVAČKE PUKOVNIJE — A TROŠKOM ŽUPLJANA 
MOLVARSKIH NA ČAST BL. DJ. MARIJE POČEO GRADITI GOD. 1853 
JOSIP GJIKETA ŽUPNIK — DOGRADIO JE GOD. 1863 POMOĆU VELIKO- 
DUŠNIH DAROVA NJ. CES. KR. APOST. VELIČANSTVA FRANJE JOSIPA 
1. — TE NJ. UZORITOSTI KARDINALA JURAJA HAULIKA VARALJSKOGA 
NADBISKUPA ZAGREBAČKOGA — NEUMRLI ŽUPNIK FRANJO DROB- 
ČEC. — TRIDESET GODINA KASNIJE — POSLIJE USTRAJNE PRIPRAVE 
— DAO JU JE NASLIKATI BLAŽ TOMAŠIĆ ŽUPNIK — KOJI OVOM PLO- 
ČOM SPOMENICOM SLAVNA IMENA SVOJIH ZASLUŽNIH PREDŠASNIKA 
ZABORAVNOSTI OTIMLJE I POTOMSTVU NA ŠTOVANJE PREDAJE — TI 
PAKO KOJI OVO ČITAŠ MOLI ZA DUŠE NJIHOVE —A S TOBOM BIO 
MIR I BLAGOSLOV OD GOSPODINA ISUSA KRISTA. 

U polukupoli, gdje se križa glavna ladja sa sporednom, nasli- 
kana su četiri biblijska momenta, kod kojih je bila prisutna i 
Marija Majka Isusova. Ti su: Poklon sv. triju Kralja — Isus kao 
12 godišnji dječak u hramu — Isus na svadbi u Kami Galilejskoj 
— Dolazak Duha Svetoga na apostole. 

Na daljnjem svodu glavne ladje su izvedene tri slike iz Sta- 
rog i tri iz Novog Zavjeta, a te su: Andjeo izgon Adama 1 Evu 
iz raja zemaljskoga — Nevina Suzana i njezini Kklevetnici pred 
Danijelom — Junački Makabejci sa svojom majkom pred Antiohom 
— Isus izgoni trgovce iz hrama — Farizeji kušaju Isusa — Krist 
sudac živih + mrtvih. — 

U poprečnoj ladji, uz oltar Sv. Nikole, nad pokrajnim vra- 
tima je naslikana: Posljednja večera, a nad samim oltarom je 
prikazano : Uskrsnuće Isusovo, dok se gore na svodu vide slike : 
Isus tscijeli slijepca od rodjenja i Isusova besjeda na gori. Nad 
drugim pokrajnim vratima poprečne ladje, uz oltar — nekoć Sv. 
Ane —a danas Sv. Antuna Padovanskoga, izvedena je slika : 
Isus na večeri kod farizeja Simona, a nad samim oltarom je pri- 
kazano : Uzašašće Gospodinovo na nebo, a gore na svodu: Isus 
uskrist Jairovu kćer i Žena Kananejka pred Isusom. 


3) RUŠENJE STARE ŽUPNE CRKVE I SVESTRANO 
UREDJENJE NOVE 


Uz taj svoj pozitivni i požrtvovni rad za ljepotu hrama 
Božjega, župnik se Tomašić odlučio porušiti onu staru prošteni- 
šnu, nekoć župnu crkvu kod groblja, opravdavajući svoju odluku, 
da bi za molvarske župljane bio preveliki teret uzdržavati dvije 
crkve. Vjernici su bili protivni tomu rušenju i savjetovali žup- 
nika da to ne čini; pošto su, po njihovu sudu, zidovi crkve bili 
još dosta čvrsti i jaki, a oni će sami drveni trošni zvonik zami- 
jeniti novim zidanim, postaviti novi krov i crkvu pokriti crijepom. 
No — župnik nije htio popustiti, već se, nesrećom, odlučio za 
rušenje te stare sredovječne gradjevine. 

Ljudi još danas na životu, koji su bili svjedoci rušenja stare 
crkve, ovako je opisuju: Bila je duga sa sakristijom 25 metara, 
a široka 8 metara. Toranj je bio na pročelju, gradjen od drveta 
i pokriven daščicama (šiglinom) kao i cijeli crkveni krov. Napri- 

jed su bila glavna vrata s dva mala uska prozora. Duž glavne 
ladje, s južne strane, bila su četiri vrlo jednostavna prozora, a 
u sredini pobočna vrata. Na svetištu su bili s jedne i druge strane 
po jedan prozor, gore okrugli. Sakristija se nalazila prizidana iza 
svetišta. 

U samoj crkvi se nalazila tri oltara, i to glavni, kojemu su 
na desno stajala vrata sakristije, dok se pokrajna dva oltara 
nalazila desno i lijevo glavnoga. 

Zidovi su bili debeli i čvrsto gradjeni, samo je bila slaba 
krovna drvena konstrukcija. Prema njihovu kazivanju se služba 
Božja u staroj crkvi vršila i nakon svršetka gradnje nove crkve, 
kao i cijele 1890., kad je bila slikana nova crkva. Spominju poi- 
mence ovog ili onog još živog čovjeka, koji je 1890. primio i prvu 
sv. Pričest u staroj župnoj crkvi pri groblju. 

Da je ta crkva kojom srećom sačuvana, ona bi bila danas 
vrijedan historijski spomenik, najstarija crkva srednje Podravine. 

Cigla porušene crkve ležala je par godina na mjestu neka- 
danjeg Marijinog svetišta. Ljudima je bilo vrlo žao, što se 
crkva porušila. I sam župnik nije mogao, a da ne opazi, kako 
je rušenje stare crkve vidljivo oslabilo simpatije njegovih vjer- 
nika prema njemu. Uto se teško razboli. Oči mu bile iskočile 
napolje, da ga je bilo neugodno pogledati u lice. Bio je otišao 
u Worishofen u Bavarskoj k Seb. Kneippu na liječenje, gdje je 
ostao godinu dana, dok ga je na župi zamjenjivao P. Dioniz, iz 
franjevačkog samostana u Koprivnici. 

Povrativši se posvema zdrav s liječenja kući, nastavio je 
župnik Tomašić daljnje uredjivanje svoje župne crkve. Da tem- 
pera slike u crkvi ne izblijede od prejakog sunčanog svijetla, dao 
je sva prozorna stakla prevući raznim bojama, dok je onaj veliki 
prozor u svetištu dao izraditi u raznobojnom staklu, stavivši na 
središnje mjesto : Navještenje Marijino. Ispod slike Majke Božje 
nalazi se vrlo uspjeli medaljon s njegovom slikom iz muževnog 
doba. 

Nakon toga je naručio vrlo ukusne slike prev. Srca Isusova 
i preč. Srca Marijina, koje se danas nalaze na zidu u svetištu, 
desno i lijevo glavnog oltara. Zatim je naručio kod Stuflessera 
u Tirolu kipove Sv. Barbare i Sv. Lucije, a nešto kasnije Sv. Roka 
i Sv. Florijana. Ti su se kipovi vrlo svidjeli narodu, pak je zato 

kod iste tvrdke naručio i glavni oltar, koji je stigao u Molve 
krajem kolovoza 1897. 

Lijepa je to tirolska radnja. Župnik Tomašić se njome uvijek 
ponosio. Uz svetohranište ima dvije stepenice za dva reda svijeć- 
njaka. Zatim četiri reljefna ukrasa, uzeta iz Staroga Zavjeta. 
Prva dva na pročelju oltarne menze predstavljaju : Mojsiju kako 
otvara štapom pećinu iz koje je potekla voda i Uhode u zemlji 
kananskoj s ogromnim grozdom. Gornje dvije, desno i lijevo sveto- 
hraništa prikazuju : Abrahama kako spremno želi žrtvovati Bogu 
sina svoga Izaka i Melkizedeka kako Bogu prikazuje kruh i vino. 
Tipovi Spasitelja i presv. Euharistije. Pokraj slike Majke Božje 
u nebo uzete postavljeni su krasni kipovi Sv. Josipa i Sv. Ivana 
Krstitelja, te sv. braće Cirila € Metodija. Na vrhu oltara, nad 
slikom Asumpte postavljen je veliki križ s tijelom Spasiteljevim, 
pod kojim stoji njegova žalosna Majka Marija, i Sv. Ivan, apostol 
t evandjelista. 

Crkva ima divni križni put. Vrlo ukusne okvire iz hrastova 
drva načinio je je domaći sin Mato Balogović, stolar samouk. 


4) GRADNJA NOVE PROŠTENIŠNE KAPELE I PRENOS 
KIPA MAJKE BOŽJE 


Uredjujući ovako brižno svoju župnu crkvu, počeo je župnik 
Tomašić sve češće posjećivati i ono mjesto kod groblja, gdje je 
nekoć bila stara župna crkva. Utorkom i petkom, nakon vjero- 
naučnih satova, vodio je školsku djecu tamo, da se igraju pokraj 
razasute cigle, a nakon stanovitog vremena, počeo je on sam, uz 
pripomoć djece, tu razbacanu ciglu metati u red. Nakon svršenog 
posla je zabranio djeci dirati u ciglu, a župljanima je s propovije- 
daonice najavio, da na mjestu, gdje je nekoć bila stara župna 
crkva, namjerava podići kapelu, kamo bi se imao natrag prenesti 
čudotvorni kip Majke Božje. 

Župljani su tu vijest s veseljem primili i pozdravili tu nje- 
govu odluku, žaleći samo što je bila porušena stara crkva, koju 
su oni bili spremni popraviti i u red staviti, jer bi tako sad imali 
dvije lijepe crkve, a ovako će imati uz župnu crkvu samo jednu 
kapelu. 

Župniku je doista uspjelo, jubilarne godine 1900., podići kapelu 
s jednim oltarom u gotskom stilu. Pet godina kasnije bila je 
prizidana i sakristija i na krov postavljen kip Majke Božje 
Lurdske. 

Jednog lijepog srpanjskog dana iste godine župnik je blago- 
slovio temeljni kamen. Pred prisutnim ljudima stavio je u jednu 
posudicu po jedan primjerak kovanog novca, što mu ga pružili 
prisutni vjernici. Starica Bara Kokša-Peršek iz Repaša dala je 
u tu bočicu srebrnu krunu. Pročitana je bila povelja, u kojoj 
se u kratkim potezima veli, kako je došlo do gradnje ove kapele 
na mjestu stare porušene crkve. 

Kod kopanja temelja za novu kapelu našlo se nekoliko grob- 
nica, koje su bile u staroj župnoj crkvi. Jedna se od njih mo- 
rala presjeći, da se postavi temelj. Kad je bila otvorena, vidjelo 
se u njoj par leševa, postavljenih na klupi u sjedećem stavu. 
Nadjena je unutra i jedna povelja, pisana magjarskim jezikom, 
gdje se spominje, da je to grobnica jednog plemića iz Brežnice 
preko Drave. Čim je u grobnicu prodro zrak, leševi su se raspali. 
Ostale grobnice nisu bile dirane ni otvarane. Križ na tornju 
kapele je uzet s jedne od tih grobnica. 

Slijedeće godine 1901., dne 7. VII. bio je spomenuti kip Majke 
Božje, na najsvečaniji način, prenesen iz župne crkve u Kapelu. 

Toga dana, prije same procesije, sakupljenom mnoštvu pobož- 
noga naroda, bile su istovremeno izrečene dvije propovijedi, jedna 
u crkvi, a druga na prostoru pokraj crkve, prema Marijanskoj 
ulici. Ovu u crkvi je izrekao Ferdo Kubović, gjurgjevački kape- 
lan, govoreći zanosno o posredništvu Marijinom kod presv. Troj- 
stva u dijeljenju milosti, zatim o raznim mjestima, što ih je 
Marija odabrala i u njima s posebnom naklonošću prima molbe, 
Molitve i prošnje sa strane svojih štovatelje i pred prijestolje 
Božje ih prinosi. Nabrojio je sva hrvatska svetišta i završio s 
Molvama, to jest sa zornim opisom Marijina štovanja uže i šire 
Podravine pred ovim čudotvornim kipom, koji će se za par 
časova prenositi iz ove župne crkve na njegovo staro mjesto. 

Nakon svršenih propovijedi u crkvi i izvan nje, imala je 
odmah krenuti procesija. Ali se mimo programa popeo na propo- 
vijedaonicu domaći župnik Blaž Tomašić, koji je u svom krat- 
kom govoru iznio slijedeće misli: 

Predragi štovatelji Marijine | 

Kad su trsatski stanovnici dne 10. XII. 1294. u ranu zoru 
bili opazili, da je iz njihove sredine nestalo Nazaretske kućice, 
koja je bila, prije tri godine i sedam mjeseci (10. V. 1291) iz 
Nazareta k njima od andjela prenesena i u njihovoj sredini postav- 
ljena, svi su bili upravili svoje zabrinute i bolne poglede prema 
onoj drugoj obali Jadranskoga mora, kamo su je, po izvještajima 
noćnih očevidaca, andjeli Božji bili odnijeli. Zdvojno su klicali 
i vapili: Marijo, majko naša! Čime smo Te rastužili i čime smo 
Te uvrijedili, da smo ostali lišeni dragocjenog dara neba, kojim 
smo nedavno bili usrećeni. Povrati nam Nazaretsku kućicu, pred 


kojom smo mi moleći se Tvom božanskom Sinu i Tebi — tolike- 


milosti od Oca nebeskog primili. 

Predragi moji župljani i svi ostali brojni hodočasnici iz bliza 
i daleka! I vaše su oči ovog časa nepomično uprte u onaj sta- 
rinski kip Majke Božje pred glavnim oltarom, ali ne s osjećajem 
žalosti i boli, kako je to bilo kod malo prije spomenutih trsat- 
skih vjernika, već s osjećajem ljubavi i zahvalnosti prema Majci 
Božjoj. Mi naime ovim prenosom ne gubimo iz naše sredine 
svoju svetinju, čudotvorni kip Majke Božje, već ga samo preno- 
simo iz ovog privremenog boravišta na njegovo staro mjesto, u 
netom sagradjenu novu kapelu kod groblja, gdje je nekoć kroz 
stoljeća stajala proštenišna župna crkva. 

Nazaretsku kućicu Majke Božje, na njezinu putu iz Trsata 
u Loreto, nije mogao pratiti nitko od naših zemljaka, primorskih 
Hrvata, ali Tvoj kip, o Marijo, za par časova nošen na djevičan- 
skim ramenima naših dobrih i plemenitih djevojaka, bit će danas 
praćen od sviju nas, Tvojih štovatelja. Jedni će Te hvaliti i sla- 
viti — drugi će Ti zahvaljivati — treći Te ponizno moliti i prositi 
za pomoć u njihovim potrebama duše i tijela. 

Dignite — djevojke — kip Majke Božje — neka krene, neka, 
podje u triumfu na svoje staro mjesto ! 

Marijo, ... kad je hrabra starozavjetna Judita pomoći Božjom 
u Betuliji bila pobijedila Holoferna, tog najvećeg neprijatelja na- 
roda svoga, pohiti veliki svećenik Joakim iz Jeruzalema u Betuliju 
sa svim svojim svećenicima, da vidi i pozdravi Juditu. Kad je 
ona izašla pred njih, blagosloviše je jednim glasom i rekoše : T'; 
slava Jeruzalema — Ti radost Izraela — Ti ponos naroda našega ! 

Predragi štovatelji Marijini! Kad ste saznali od svojih 
duhovnih pastira, da će čudotvorni kip Majke Božje Molvarske 
biti prenesen iz ove župne crkve na svoje staro mjesto, u nedavno 
podignutu novu kapelu, vi ste zajedno s njima, u ovako velikom 
broju, pohrlili ovamo da pozdravite tu novozavjetnu Juditu — 
Mariju. Tko od vas, predragi, ne zna, da je Marija, bez grijeha 
začeta satrla glavu sotoni najvećem neprijatelju ljudskoga roda ? 
— Tko od vas ne zna, da je ona kao ponizna službenica Gospod- 
nja imala i te kako veliki udio u našem otkupljenju — pristavši 
spremno da drugoj osobi presv. Trojstva podade ljudsku narav, 
po kojoj će Sin Božji i njezin Isus Krist, trpljenjem i smrću na 
križu sve nas otkupiti i spasiti ' — Zato tko je danas ne želi 
pozdraviti na ovom njezinu triumfalnom putu i iskazat joj svoju 
zahvalnost ? Stoga svi mi, o Marijo, kličemo Ti iz dubina naših 
duša: Zdravo milosti puna — Blagoslovljena Ti medju ženama — 
i blagoslovljen plod utrobe Tvoje — Sveta Marijo, Majko Božja — 
Ti divna kćeri nebeskoga Oca — Ti neokaljana Majka Sina Božjega 
— Ti prečista zaručnice Duha Svetoga — Ti Majko Božja i majko 
naša | — Majko Božja čudotvorna — Zdravo zvijezdo velezorna — 
Tvoje oči na nas svrati — Bude vazda naša mati ... 4. 

Narod u svetom zanosu vjere, ljubavi i oduševljenja, sluša- 
jući propovjednikovo recitiranje poznate hodočasničke pjesme, 
sam od sebe ushićeno nastavi s gromko pjevanim pripjevom : 0, 
Martjo, brani nas — u bolesti — u žalosti — svaki čas ! 

S prekrasnom dikcijom, naglašujući od ganuća drhtavim 
glasom svaku pojedinu riječ i s upravo očinskom toplinom izre- 
čene misli stavile su u pokret veličanstvenu povorku, u kojoj se 
pjesmom, svirkom i molitvom podala Majci Božjoj takova slava 
i čast, kakovu nije nikad, ni prije ni poslije, zabilježila povijest 
ovoga čudotvornoga kipa. Drži se, da u Molvama od njihova 
postanka nije bilo nikada toliko svećenstva, niti u onako velikom 
broju hodočasnika, kao toga dana. Kat. List. 25. VII. 1901 - veli 
preko 10.000. Bilo ih je ne samo iz sviju mjesta uže i šire Podra- 
vine, nego i iz Bjelovara, Virovitice, Koprivnice, Križevaca i 
Zagreba, kao i Magjara s prekodravske strane. 

Kad se procesija razvila, bila je Marijanska ulica ispunjena 
u pravom smislu riječi, a strani se svijet postavio desno i lijevo 
na prostoru za pješake. Mladji ljudi se bili popeli na putna vrata 

pojedinih kuća i na dvorišne zidove, dapače i na krovove, samo 
da što bolje vide nevidjenu povorku s kipom Majke Božje. Uli- 
com su bila podignuta tri slavoluka : prvi na početku, drugi kod 
klanjca, treći kod Cesarićeve i Žufikine kuće, gdje su se djevojke 
mijenjale u nošenju Marijina kipa. Putem je svirala muzika župe 
Sigetec. Naizmjence s glazbom pjevala je svaka jača skupina iz 
susjednih župa po jednu kiticu raznih marijanskih pjesama. 

: Došavši do kapele, kip je bio smješten na svoje mjesto. Zapo- 
čela je bila sv. Misa, kojoj je ono mnoštvo pobožno prisustvovalo 
i na kraju se slavlje završilo sa Tebe Boga hvalimo. 

Isti je župnik do smrti svoje, u sve radne dane, najradije 
služio sv. Misu u kapeli, a prvih godina iza prenosa je svake 
nedjelje, nakon blagoslova sa Presvetim u župnoj crkvi, išao s 
narodom u procesiji u kapelu i tamo se pobožno molio Majci 
Božjoj. Mora da je bio učinio, u svojoj teškoj bolesti, neki veliki 


zavjet, jer se drukčije ne može protumačiti onaj njegov odlučni : 


stav za rušenje stare crkve, a sad nakon ozdravljenja, njegov inten- 
zivni trud i nastojanje, da se na istom mjestu podigne nova 
kapela. 


5) DALJNJE UREDJENJE CRKVE I PROŠTENIŠNE KAPELE 


Nakon prenosnih svečanosti župnik je Tomašić bio nastavio 
s daljnjim uredjenjem crkve i kapele. Oltar kapele bio je izra- 
djen u domovini, kao i kipovi Sv. apostola Petra € Pavla. Na 
vrhu oltara, nad kipom Majke Božje, postavljen je križ s tijelom 
Isusovim. Ispod križa stoje dva andjela, koji u kaleže sabiru 
presv. krv Isusovu, koja teče iz njegovih probodenih ruku. Reljef 
Duša u čistilištu nalazi se na pročelju oltarne menze. Po zido- 
vima kapele su postavljeni vrlo ukusni kipovi : Sv. Antuna _Pado- 
vamskoga — Sv. Blaža — Sv. Pranje Ksaverskoga —i Sv. Sebastija- 
na s jedne strane, a s druge strane : Sv. Marije Magdalene — Sv. 
Terezije Avilske — Sv. Elizabete — i Sv. Agneze. Na lijevoj strani 
kod ulaza vide se okovi, kojih su se bila tri kršćanska utamniče- 
nika, na čudnovat način, oslobodila, za ere turskog gospodstva 
u našim krajevima. 

Na vrlo lijepo bojadisanim prozorima čitamo slijedeće riječi : 

U SLAVU BL. DJ. MARIJE SAGRADJENA, UKRAŠENA I UREDJENA SAM 
— TRUDOM, BRIGOM I DAROM BLAŽA TOMAŠIĆA ŽUPNIKA GODINE 
1900-5, dok tekst na spomenploči glasi : IZ RUŠEVINA, NA MJESTU 
STARE PROŠTENIŠNE CRKVE, USKRSNULA, UREDJENA I UKRAŠENA 
SAM MILODARIMA POBOŽNIH ŽUPLJANA, A NAJVIŠE BRIGOM I NASTO- 
JANJEM VELEČASNOG GOSPODINA ŽUPNIKA BLAŽA TOMAŠIĆA — Sli- 
kao Rikard Rojnik jubilejske godine 1900. 


Pred kapelom su postavljena dva andjela čuvara. Nedjelja 
posvećena sv. Andjelima i nedjelja posvećena presv. Krvi Isuso- 
voj, nakon propovijedi u župnoj crkvi, slavila se sa sv. Misom 
uvijek u kapeli. 

Govoreći o župnoj crkvi i njezinu daljnjem uredjenju, znao 
bi često reći, da je za crkvu s jednim svećenikom previše pet 
oltara i namjeravao je ona dva u glavnoj ladji odstraniti, a na 
njihovo mjesto postaviti krstionicu s kipom Sv. Ivana kako krsti 
Isusa, a s druge strane žalosnu Majku Božju s mrtvim tijelom 
Isusovim na krilu. Sv. Anu sa sv. Joakimom kanio je postaviti 
desno i lijevo glavnog oltara. 

Sakupivši od pobožnog naroda potrebnu svotu novaca naruči 
za poprečnu ladju dva nova oltara, koji bi odgovarali glavnom, 
zatim novu propovijedaonicu i svije ispovijedaonice. Medjutim, 
nekako u isto vrijeme, izadje vladina naredba u Zagrebu, da se 
sve one stvari, koje se mogu izraditi u domovini, ne smiju naru- 
čivati u inozemstvu. Župnik Tomašić je bio zbog te naredbe 
vrlo žalostan i skršen. Ne možda zato, kao da ne bi osjećao 
rodoljubni ton te naredbe, već zato što je bio duboko uvjeren, 
da naručeni predmeti ne će biti onako lijepo i ukusno izradjeni 
kod nas u Zagrebu, kako bi bili, da su načinjeni kod Stuflessera 
u Tirolu. Ta grana industrije je bila kod nas tek u vrlo skrom- 
nom početku. Ipak mu je bilo dozvoljeno tamo naručiti kipove 
svetaca za spomenute oltare. 

Kad su naručeni predmeti iz Zagreba i Tirola prispjeli u 
Molve i postavljeni na njihova mjesta, svaki i najpriprostiji 
čovjek je odmah opazio veliku razliku u izradbi. Oba oltara 
imaju i svetohranište. Onaj sa strane evandjelja je posvećen Sv. 
Antunu Padovanskom, uz kojega se nalaze Sv. Izidor, seljak i 
Sv. Notburga, služavka. Oltar na strani poslanice je posvećen Sv. 

Nikoli, uz kojeg se nalaze Sv. Valentin i Sv. Katarina. Ispod 
menze tog oltara se nalazi kip presv. Tijela Isusovog, a ispod 
menze oltara Sv. Antuna je stavljen kip Sv. Filomene u ležećem 
stavu. Nad svetohraništem obaju oltara bila su dugo vremena 
otvorena dva polukružna prostora, koja su godine 1932. zatvorena 
platnenim slikama, od kojih jedna predstavlja Jagnje Božje, a 
druga nebeskog Pelikana, izradjene u Rimu kod Franjevačkih 
Marijinih Misionarki. 

BLAŽ TOMAŠIĆ nije se mogao nikada smiriti i prilagoditi spo- 
menutoj vladinoj naredbi, koja je ostala dugo vremena na snazi. 
Samo je još izmijenio stare orgulje s novima, a nakon toga je 
malo pomalo sasvim izgubio volju za svako daljnje uredjenje erkve. 
Dugo je vremena imao u crkvi dva oltara Sv. Antuna, jedan 
stari koji se imao odstraniti, a drugi novi na mjesto dokinutog 
oltara Sv. Ane — kao i dva kipa Sv. Katarine, jedan stari na 
njezinu oltaru, koji se imao dokinuti, a drugi novi na oltaru 
Sv. Nikole. Sve je pustio da stoji. Nije htio dirati u stare oltare, 
a nije dospio da naruči kip Žalosne Majke Božje i krstionicu, 
niti je postavio kipove Sv. Joakima i Sv. Ane desno i lijevo glav- 
nog oltara, kako mu je to jednom bila vruća želja. 

Bio je to čovjek, koji je uza svoje ljudske slabosti, kojima 
i mi svi drugi obilujemo, posjedovao i zavidne svećeničke odlike 
i vrline. Bio je svećenik rijetke izobrazbe. Propovijedao je jasno 
: i razumljivo. Narod ga je vrlo rado slušao. Kroz sedam godina 
bi sustavno prošao cijelu dogmatiku i moral. Svoja razlaganja 
bi potkrepljivao primjerima iz crkvene povijesti, kojom je zavidno 
vladao, i primjerima iz svakidanjeg života svojih slušatelja. Imao 
je rijedak dar opažanja. Na blagdane Gospodinove, Majke Božje 
i Svetaca znao bi promijeniti ton i način razlaganja, te bi znao 
do suza ganuti svoje slušatelje. 

Bratovštinu Kršćanskog Nauka, osnovanu polovicom 18. 
vijeka, za župnika Matije Petka (1718-749) držao je na visini sa 
svojim jasnim i razgovijetnim katehetskim propovijedima u crkvi, 
kao i savjesnim podučavanjem vjeronauka u školi. 

Medju vjernicima je obnovio i ojačao Bratovštinu Majke 
Božje Škapularske, osnovanu za Filipa Gelatića (1749-1755). 
Veliki revnitelji slave Marijine u toj Bratovštini su bili Stjepan 
Ivančan iz Marijanske ulice, dugogodišnji čuvar  proštenišne 

Društvo muževa Katoličke Akcije (1934). Sjede u sredini: O. Benko 
Žgombić, Mons. Magjerec, Terezija Žnideršić, Stjepan Kovačić, O. Josip 
Karninčić, Juraj Paša 


kapele Majke Božje i Stjepan Kopričanec, crkveni starješina iz 
gjurgjevačke ulice, koji je za vrijeme prvog svjetskog rata u 
Pulju prerano umro. Oba su bila uzorna kršćanska muža. Bog 
im dušu pomilovao ! 

Zbor molvarskih mlinara bio je za njegova župnikovanja 
lijepo organiziran. Imali su svoj crkveni barjak, pod kojim su 
na crkvenim procesijama stupali. Svake prve nedjelje u mjesecu 
je bila pjevana sveta Misa pred izloženim Svetotajstvom i kod 
te mise, kao i kod svih ostalih svečanih misa su četvorica mlinara 
s debelim svijećama kod oltara posluživala, što je, uz četiri mini- 
stranta, sv. misi podavalo vrlo svečani karakter. 

Za njegova župnikovanja održane su u Molvama godine 1901. 
sv. misije pod vodstvom oo. Isusovaca : O. Buontempa i 0. Ilije 
Gavrića. Župnik i vjernici su uživali u onom neočekivanom usp- 
jehu i duhovnom preporodu. Kad sam bio te godine k Božiću: 
došao kući svuda, kamogod sam došao, čule se pohvalne riječi 

za požrtvovne sijače Riječi Božje medju njima. Za O. Buontempa 
mi govorili, da je znao divno razvijati svoje misli i jasno i raz- 
govijetno ljudima prikazati i najteže vjerske istine ; a kad bi govo- 
rio o presv. Srcu Isusovom, znao se zanesti zanosom Svetaca 
Božjih i tako je vladao srcima prisutnih slušatelja, da se nisu 
mogli, sve kad bi bili i htjeli, oteti da i oni sami ne dijele onaj 
sveti zanos zlatousnoga govornika. Ne samo riječju, već je i 
pjesmom oduševljavao ljude na kreposni kršćanski život. U osam 
dana je naučio sve i muško i žensko i staro i mlado pjevati 
zlatnu krunicu. Ne samo u Molvama već i po cijeloj okolici se 
pjevala zlatna krunica. Po dvorištima i ulicama glavni motiv 
pjevanja, pokraj stada na ondašnjim prostranim pašnjacima glavna 
arija fućkanja, kao i u starijih ljudi kod posla u kući i onog u 
polju, bio je onaj, na koji se pjevaju riječi zlatne krunice : Isuse 
blaga i ponizna Srca, učini srce moje po Sreu svojem. 

Mladi je pak Ilija Gavrić poput svoga imenjaka sa propo- 
vijedaonice grmio protiv grijeha i opačine. Njegovih se propo- 
vijedi o psovki i kletvi, medjusobnoj mržnji, svadji i neprijatelj- 
stvu, o svetosti braka, o kršćanskom porodičnom životu, stariji 
ljudi se još i danas sjećaju. Ljudi su govorili: Stari nas je lepo 
navučaval i batril, a mladi pak svojom jakom riječi plašil i strašil. 
Divno je govorio o muci Isusovoj i majstorski je znao primjenjivati, 
koje i kakove su muke naši grijesi prouzročili u njegovu pregor- 
kom trpljenju. Kad je govorio o psovki i kletvi — vele ljudi — 
» nismo znali kam bi bili gledeli, sramili smo se sami sebi i bilo 
nam je strašno žal, što smo tako teško i toliko puta uvredili 
dragoga Boga. A kad je naš velečasni gospodin župnik, na nje- 
govu riječ, otvorio Svetohranište i izložio presveto Otajstvo, a 
školska djeca podigla goruće svijeće u vis, svi smo v cirkvi bez 
ičije zapovedi pali na koljena i klećeći obečali Spasitelju, da ne 
ćemo više niti psovati niti kleti, a niti preklinjati, da ćemo sva- 
kome uvredu rado oprostiti i ukradeno povratiti «. Nije bilo odra- 
sle duše, koja se u župi nije ispovijedila, a koji nisu mogli u 
crkvu doći, P. Gavrić je osobno posjetio i kod kuće ispovijedio. 

Nakon obavljenih misija, na dan njihova odlaska iz Molva, 
zahvalni ih je narod triumfalno sproveo od župnoga stana do na 
kraj virovske ulice. Ne zna se, tko je bio sretniji, da li župnik 
Tomašić, i njegovi župljani, da li oo. Isusovci, nakon dobivene 





Drušivo žena Katoličke Akcije sa župnikom 
Stjepanom Kovačićem (1935) 


bitke sa sotonom i zlim sklonostima ljudskim. Nakon tri godine | 
bila je obavljena obnova sv. Misija uz veliko sudjelovanje na- 
roda i s velikim uspjehom. 

Pokojni Tomašić je čitao mnogo. Nije mu bilo teško stupati 
duhom vremena, pratio je s velikim zanimanjem kat. pokret 
medju akademskom omladinom. Pretplaćivao bi se samo na strogo 
katoličko štivo. 

S klericima je svoje župe postupao vrlo lijepo. Rado bi 
ih sa sobom uzimao na susjedna proštenja. Putem se govorilo 
samo o materiji, koju je dotični bogoslov te godine slušao i ispite 
iz nje polagao. Razgovor bi se obično svršavao : » Sinko, uči 
marljivo, dobro i temeljito, jer kad jednom izadješ iz Sjemeništa, 
ne ćeš imati više vremena za to «. 

Svoje goste je toplo i srdačno primao i pogostio. Njegove 
su zdravice kod stola bile poučne, koje je uvijek počimao kako- 
vom dogmatskom istinom, moralnom dužnosti ili pak kakovom 
historijskom činjenicom. 

Ne znam ni sam, kako je bio stekao jednu čudnu, ne baš 
lijepu naviku da je svojim vjernicima i djeci u školi rado pri- 
djevao razna, pokojiput i nezgodna imena. Kad se jednom bio 
u školi poslužio takovim svojim pridjevkom, pozvavši jednoga 
dječaka, da iz klupe izadje van i da čita pitanja katekizma, na 
koja će odgovoriti ono dijete, na koje će on prstom pokazati, 
taj mu dječak, ustavši se, mirno odgovori : Velečasni, ne idem. 
Zašto ne ? rekne župnik. Zato, odvrati dječak, jer se ja tako ne 
zovem, niti moj papica, niti ste me Vi tako krstili. - Isti je 
dječak bio spreman na najtežu kaznu, ali mu se nije dogodilo 
ništa. Župnik ga je dugo nepomično gledao, a na kraju je on sam 
počeo ispitivati i nakon svršenog sata je mirno ostavio razred. 

Kad je drugi puta došao u razred, dugo je kružio očima po 
djeci i nakon nekog vremena pozove onog dječaka s krsnim ime- 
nom, davši mu znak da izadje i da čita pitanja iz katekizma, 
odredjena za onaj vjeronaučni sat. Tog je dječaka pokojni žup- 
nik Tomačić sve do svoje smrti, uvijek zvao njegovim krsnim 
imenom. 

U četvrtoj desetki svoga župnikovanja u Molvama bio je 
osjetio potrebu duhovnog pomoćnika i dobio ga u osobi Juraja 
Gjuraka, koji je bio u Molvama od početka travnja 1911. do 
siječnja 1913. Polovicom rujna 1915. bio je poslan u Molve za 
kapelana Ljudevit Kežman, gdje je ostao do listopada 1916. 

Na Veliku Gospu 1921. bilo se sakupilo u Molvama vrlo mnogo 
svećenika, da s domaćim župnikom što ljepše i dostojnije proslave 
zaštitnicu župe, a u isto vrijeme 40. godišnjicu njegova župniko- 
vanja u Molvama. Dekan ga bio lijepo pozdravio kao župnika 
Marijinog, koji je kroz puna četiri desetljeća neumorno radio za 
njezinu slavu i za dobro povjerenih mu duša neizmjerno mnogo 
učinio. - Saslušavši mirno i dostojanstveno dekanove pozdravne 
riječi, odgovori u kratko: » Hvala vam, gospodo i braćo, na srdač- 
nim čestitkama, dobrim željama, a nada sve na ljubavi što ste 
mi je tim pokazali, da ste danas htjeli biti osobno uz mene i 
kod mene. Hvala vam, braćo, hvala! To je posljednji put da 
ste došli k meni živome, jer drugi put ćete doći k meni mrt- 
vome na sprovod «. » Em, kaj to govoriš, Blaž, — uzvratiše svi —, 
takove se crne misli ne smiju danas vrtjeti po tvojoj glavi«. No, 
on je ostao kod svoga, ne rekavši više niti riječi. 

Iz župnoga dvora povorkom se pošlo u crkvu, gdje je svečar 
staračkim svojim glasom otpjevao sv. Misu zahvalnicu. Nakon 
službe Božje je veselo u župnom dvoru podvorio svoju braću i 
sve je bilo lijepo prošlo. 

Kad je pisac ovih redaka dne 20. kolovoza iste godine bio 
došao k njemu, da se s njim oprosti, on izvadi iz uredske bla- 
gajne nekoliko uložnih knjižica za nabavu : krstionice, kipa Žalo- 
sne Majke Božje, pokaznice i nekih drugih liturgičnih predmeta 
i počne mu tumačiti svrhu tog sakupljenog novca. Isti ga pog- 
leda i reče: Velečasni, zašto Vi to meni pokazujete, kad imate 
svoje šekutore (crkvene starješine) ! » — Činim to zato — odgo- 
vori on, da budeš znao, kad ja umrem «. - Bilo se izmijenilo još 
nekoliko misli, i ja sam ostavio sobu župnoga dvora, žureći se 
da pravodobno stignem na mjesto svog stalnog boravka. 

Na dan Sv. Mihovila, dne 29. rujna iste godine, primio sam 
od kuće vijest, da je Blaž Tomašić, dne 27. istog mjeseca umro i 
uz veliko učešće župljana i vjernika iz susjednih župa i okolnog 
svećenstva pokopan u sredini groblja, u sjeni križa Spasiteljeva, 
a u neposrednoj blizini njemu tako mile kapele Čudotvorne Majke 
Božje Molvarske, gdje s brojnim svojim župljanima mirno čeka 
na uskrsnuće od mrtvih. 

Predragi moji zemljaci, kad idete Marijanskom ulicom pokraj 
groblja i kad, otkrivši glavu, želite svim onima, koji tamo pre- 
bivaju pokoj vječni, sjetite se napose duše vašeg dugogodišnjeg 
župnika Blaža Tomašića. Pomislite samo, što to znači biti dušo- 
brižnikom na jednoj župi kroz punih 40 godina. Kolike je od 
vas pokrstio i tako podigao na dostojanstvo djece Božje ? Koliko 
ga je truda i brige stajalo da te duše ne izgube to dostojanstvo, 
a po nesreći grijehom izgubljeno, da ga opet zadobiju u skru- 
šenoj i valjanoj sv. ispovijedi ? Kroz 40 godina vam je govorio 
o Bogu i o tajnama svete vjere : stvorenju, otkupljenju i posve- 
ćenju. Koliko je puta u ispovijedaonici podigao svoju ruku, nači- 
nivši sveti križ, da bude vidljiva potvrda postignutog odrješenja ? 
Koliko je puta otvorio vratašca svetohraništa, da vam pruži sveto 
Tijelo Isusovo ? Koliko je sv. Misa Bogu prikazao, na molbu 
vašu za pojedine vaše drage pokojnike, a po dužnosti i za sve 
svoje žive i pokojne župljane * Koliko je blagoslova s neba ispro- 

sio blagoslivljajući vaše brakove, koliko je bolesnika svetom po- 
pudbinom i svetim Tijelom Isusovim za put u vječnost pripravio ? 

Ako je taj njegov grob možda zaboravljen i zapušten, oži- 
Vite ga. Ako se što na grobu istrošilo, vi to sve lijepo popravite 
s čistom i plemenitom nakanom. Svako će takvo vaše djelo biti 
zabilježeno u knjizi života. 


6) SLUŽBA BOŽJA KROZ GODINU, A NAPOSE 
U DANE PROŠTENJA 


Vjernici sela Molve su vrlo čisti i uredni ljudi. To se vidi 
ne samo po prostorijama, gdje oni stanuju i borave, već i po 
nuzprostorijama, odredjenim za domaće blago. Paze na dvorišta, 
da im budu čista i uredna kao i ulični prostor pred kućom. 

Subotom, u večer, kad je rogato i drugo blago s paše unišlo u 
dvorišta svojih gospodara, u vrijeme mog djetinjstva, izašli bi 
momci na ulicu da od grubih predmeta očiste prostor pred kućom 
sve do polovice kolnog puta. Za njima bi izašle djevojke s met- 
lama i pomele bi sav spomenuti prostor. Kad je bilo sve gotovo, 
momci i djevojke jedne ulice primili se za ruke i počeli pjeva- 
jući trčati ulicom i praviti razne oblike tako zvanog stezanca 
na vrlo otmjen i pristojan način, a u obilnom smijehu i veselju. 
Takova falanga momaka i djevojaka, recimo iz Marijanske ulice, 
znala bi se zaletjeti u Virovsku ulicu i obratno iz Virovske u 
Marijansku ; iz Gjurgjevačke u Dravsku i obratno ; momci i dje- 
vojke iz Ključeca u Medvrte, a oni iz Medvrta u Ključece itd. 
To je nedužno veselje bilo prekinuto na glas velikoga zvona, kad 
je zazvonilo Andjeosko mpozdravljenje. Sve se razišlo i pohrlilo 
svojim kućama, gdje su ih na kućnom pragu čekali roditelji za 
zajedno s njima izmole Andjeo Gospodnji. 

Sjutradan, kad je sve blago otišlo na pašu, opet su momci 
i djevojke očistili prostor pred kućom. Ako su slučajno u susje- 
dnoj kući bili sami starci, to jest starac i starica bez djece, mladi 
susjedi oko njih, smatrali su svojom dužnošću, da pometu i urede 
prostor i pred kućom nemoćnih svojih susjeda. 

Obavivši ujutro taj posao povukli bi se svi da se spreme za 
poldanicu sv. Misu. Kad je u 9 sati zazvonilo zvono — prvić, sve 

je bilo po sobama i redilo se, da i vanjštinom svojom podadu 
što veću počast božanskome Spasitelju, kad će mu se približiti 
prigodom njegove nekrvne žrtve na oltaru. A kad je pak sred- 
njim zvonom u 9 i pol odzvonio »drugić« a u 10 sati sa svim 
zvonovima » tretić «, počela se putna vrata otvarati i ukućani bi 
u svečanom ruhu izlazili na ulicu, muževi i žene s djecom. Kad 
bi došli do crkve, žene se pridružile skupinama žena, a muškarci 
skupinama muževa, dok bi mladići zauzeli prostor duž glavnih 
stepenica. Djeca, odjelivši se od roditelja, proslijedila bi u školu, 
gdje bi bila svrstana u redove, odakle bi na » pozvanjanje «, u 
lijepo uredjenim skupinama, pošla u crkvu pod vodstvom svojih 
učitelja i odgojitelja. ; 

Kad je gospodin župnik unišao u crkvu, slijedilo ga sve i 
muško i žensko i staro i mlado. Nije onda bilo slučajeva, da bi 
netko proveo vrijeme odredjeno za sv. Misu u prostorijama općin- 
ske zgrade ili kojeg trgovca. Crkva je, u vrijeme moga djetinj- 
stva, bila svake nedjelje puna u pravom smislu riječi. 

Ljudi i žene su vrlo slušali propovijedi, i one » kad so gospon 
navučavali « to jest tumačili vjerske istine sadržane u katekizmu, 
i one » kad su lepo i prelepo. zvišavali « to jest svečani govori u 
čast Boga, Stvoritelja, Spasitelja i Posvetitelja, kao i u počast 
Majke Isusove, bl. Djevice Marije. Nisu napuštali crkve, dok sv. 
Misa nije bila završena s zajedničkom molitvom Andjeoskog 
Pozdravljenja. 

Kad su ljudi izlazili iz dupkom pune crkve, bilo je milina 
gledati, kako se narod, poput kakve snažne bujice, razlijeva uli- 
cama. Sve je bilo veselo i svečano raspoloženo. Ljudi otvarali 
putna vrata i pozdravljali ukućane riječima : » Del svete Meše, 
koji ste doma čuvali «. Čuvari doma, s odgovorom » Lepo za- 
hvaljujemo «, uvodili bi mešare k prostrtom stolu, želeći od njih 
čuti »kaj so gospon rekli nakon sv. evangeliuma za kršćansko 
življenje «. 

Vidio sam u svom dugom životu dosta toga lijepa i pobudna, 
ali ovo što spomenuh, može se mjeriti s najljepšim. Isto se ope- 
tovalo i kod popodnevne pobožnosti Blagoslova sa Presvetim 
Otajstvom, kad se na povratku iz crkve, čuvarima kuće zaželilo : 
» Del svetoga Blagoslova koji ste doma čuvali «. 

Tri dana u godini, u koje vjernici srednje Podravine poveća- 

vaju duševno raspoloženje molvarskih vjernika, jesu: Uskrsni i 
Duhovski Ponedjeljak i blagdan Majke Božje u nebo uzete. 

Za pok. Blaža Tomašića dolazile su pobožne osobe izdaleka 
i u obične dane u Molve da izvrše svoje zavjete. Ulica, koja spaja 
župnu crkvu s kapelom kod groblja, kojom se kreću hodočasnici 
u spomenute dane, da izvrše svoje pobožnosti, zove se Mari- 
janska ulica. 

Kako je za prenosne svečanosti godine 1901. svaka kuća u 
Marijanskoj ulici bila nabavila hrvatski barjak, to su ih vjernici 
te ulice običavali izvjesiti prigodom svih proštenišnih dana. To 
se svidjelo i vjernicima drugih ulica, pak su ih i oni u tom slije- 
dili. 

Već u predvečerje samoga proštenja bile su na tornju crkve 
izvješene dvije hrvatske trobojnice, a u sredini tornja, ispod 
crkvene ure, papinska dvobojnica. Na kapeli isto tako. Mužari 
su pucali u predvečerje pod blagoslovom i iza večernjeg andjeo- 
skog pozdravljenja, kao i onog jutarnjeg na sam dan proštenja. 
Pucalo se i pod svečanom sv. Misom. 

U predvečerje proštenišnih blagdana bile su dvije vešernjice : 
jedna dijačka, to jest latinske Vespere, a druga Marijanska, to 
jest Litanije Majke Božje i Blagoslov s Presv. Otajstvom. Poslije 
blagoslova se ispovijedalo. Dan prije samog proštenja običavali 
bi doći u pomoć kapelani gjurgjevački, virovski i novogradski. 
Te su velike župe, u ono vrijeme, imale po dva kapelana. Nji- 
hovi bi kolege dolazili drugi dan s vjernicima u procesiji, a preč. 
gospoda župnici su stizavali k poldanici da pomognu ispovije- 
dati. 

Na sam dan proštenja je bila prva sv. Misa u 7 sati, koju 
je služio domaći župnik s propovijedju i generalnom pričešću. U 
8 i pol sati išlo se u procesiji iz župne crkve u kapelu k čudot- 
vornoj Majci Božjoj. Procesiju je vodio jedan od kapelana, koji 
su dan prije stigli u Molve i tamo je imao sv. Misu s propo- 
vijedju. U to vrijeme bi dolazile procesije iz Virja, Gjurgjevca, 
Novigrada, Ferdinandovca, Hlebina i Ždale i drugih mjesta. Od 
tih spomena vrijednih procesija ostale mi neke u neizbrisivoj 
uspomeni, kao ona hlebinska iz godine 1900., kad je na Veliku 
Gospu bilo došlo u Molve gotovo pol Hlebina pod vodstvom 
njihova odličnog sina Dr. Mije Medjimorca, prefekta u nadb. 

bogoslovnom sjemeništu u Zagrebu uz asistenciju mladomisnika 
Mateja Gaži-a i budućeg mladomisnika Tome Dolenca. Mnoštvo 
hlebinskih hodočasnika bilo je ispunilo cijelu Marijansku ulicu od 
kapele pri groblju, koja je bila u gradnji, sve do župne crkve 
Marije u nebo uzete. 

Divne su bile procesije gjurgjevačke pod vodstvom nezabo- 
ravnih kapelana Ferde Kubovića i Slavka Fištera ; virovske pod 
vodstvom katehete i kapelana Vladimira Kerdića, poslije Martina 
Kožara i Franje Jakupeka ; novogradske na čelu s Vilimom Iva- 
nekom, Franjom Vedrišom i Miškom Jurićem ; i druge manje iz 
daljnjih župa srednje Podravine. Marijanska je ulica vrvjela od 
mnoštva pobožnih vjernika. Jedne procesije, učinivši poklon 
Majci Božjoj u kapeli, nastavile bi put do župne crkve, a druge, 
obavivši pobožnost u župnoj crkvi, žurile bi se prema kapeli, da 
pozdrave Majku Božju pred njezinim čudotvornim kipom i da 
se za vremena povrate natrag na propovijed i svečanu Sv. Misu, 
koja je bila u velikoj i prostranoj župnoj crkvi Marije u nebo 
uzete. Na takove dane bile su obično dvije propovijedi: jedna 
u crkvi, a druga izvan nje na prostoru prema Marijanskoj ulici. 

Za župnikovanja Blaža Tomašića, bila je pobožnost prema 
Mariji i kod domaćih župljana kao i kod stranih hodočasnika 
tako usmjerena i ravnana, da se je činilo, kao da je ona divna 
župna crkva Marije u nebo uzete, na onom milovidnom brežu- 
ljku, samo zato sagradjena i tamo postavljena, da u njoj, kako 
domaći vjernici, tako i oni cijele srednje Podravine, pred onom 
krasnom Murillovom slikom, molitvom i pjesmom podaju čast + 
slavu Mariji, koja joj pripada kao majci Spasiteljevoj ; da u njoj 
neprestano opetuju andjeoske pozdravne riječi: Zdravo Marijo, 
milosti puna, Gospodin s Tobom blagoslovljena Ti medju ženama 
i blagoslovljen plod utrobe Tvoje! — Tu se služile pjevane i tihe 
sv. Mise, tu se ispovijedalo i propovijedalo, molitvom i pjesmom 
veličalo u nebo uzetu Djevicu i Majku. Sve je imalo slavnosni 
4 hvalospjevni karakter. 

Nakon podane časti i slave Mariji u župnoj crkvi, išlo se 
nefaljeno ili pojedinačno ili u procesiji u kapelu k čudotvornom 
kipu Majke Božje s Isusom na ruci, da se ondje upotpuni pobož- 
nost u duhu ponizne prošnje i“ duboke zahvalnosti, izrečene u rije- 
čima svete Crkve, što ih je pridodala onim andjeoskim : Sveta 





Kapelica presv. Srca Marijina u Ključecima 


Marijo, Majko Božja, moli za nas griješnike sada i u čas smrti 
naše ! 

Tu se pred kipom Marijinim zavjeti izvršavali i novi stvarali, 
tu se zahvaljivalo za primljene milosti, a molilo za nove u korist 
duše i tijela. Pobožnost kod kapele i u kapeli imala je prosidbeni 
% zahvalni karakter. 

Za teških i burnih vremena drugoga svjetskog rata, a još 
više neposredno iza njega, Molve kao proštenišno mjesto bile su 
nešto klonule. 

Program proslave Marije u nebo uzete u Molvama iz godine 
1956., kako u župnoj crkvi tako i u kapeli, u predvečerje i na 


Kapelica Žalosne Majke Božje u Gjurgjevačkoj ulici 


sam blagdan, pokazuje, da današnji čuvar toga svetišta ima jaku 
volju i vruću želju ne samo privesti u život ono, što je i kako 
je to nekoć bilo, već nastoji to štovanje podići na onu visinu, 
koja dolikuje petput stoljetnom svetištu Majke Božje cijele sred- 
nje Podravine. 


7) PODIZANJE NOVIH KAPELICA 


Nakon smrti Blaža Tomašića preuzeo je župu Molve Stjepan 
Kovačić. Ne znam s kojih razloga on nije išao za tim, da ostvari 

lijepe planove svoga predšasnika, već je u župnoj crkvi dao ona 
dva stara oltara neukusno obnoviti po čovjeku, koji za to nije 
bio sposoban. U onaj oltar, koji je bio posvećen sv. Antunu, dao 
je postaviti kip Majke Božje Lurdske, a u oltar, što je bio posve- 
ćen Sv. Katarini, stavio je kip presv. Srca Isusova, smjestivši 
pokraj njega kipove Sv. Doroteje i Sv. Terezije od Maloga Isusa. 
Uz kip Majke Božje Lurdske ostala su dva stara kipa sv. Apostola 
Šimuna i Jude Tadeja, prenesena u svoje vrijeme iz stare poru- 
šene crkve pri groblju u današnju novu župnu crkvu. 

Za njegova su župnikovanja župljani molvarski naručili za 
župnu crkvu veliko zvono, prekrili su crkveni krov i svu crkvu 
izvana obnovili. Ponovno su podigli zidnu ogradu župne crkve 
prema Marijanskoj ulici, koja se bila porušila, kao i ogradu oko 
proširenog groblja. Podloga joj je betonska, a gornji dio ograde 
je od debelih željeznih šipka. 

U vrijeme njegova boravka u Molvama se dogodila na Veli- 
ku Gospu 1930. velika nesreća na Dravi. Poslije blagoslova po 
podne u Molvama vraćali se Repašani kući. Prenapunili su čamac 
ne obazirajući se ništa na neobičnu nabujalost Drave i pouz- 
davajući se previše u svoju vještinu u prevoženju. Oni, koji su 
ravnali vozilom nisu bili svijesni pogibelji, kojoj su išli ususret 
s prenatrpanim čamcem. Kad su se već bili približili repaškoj 
obali, njihov je čamac zbog nedovoljne pažnje snažno lupio u 
jedan veliki, uz obalu pričvršćeni čun, i prevrnuo se, a silna 
vodna struja povukla je 27 osoba pod čun, gdje su svi našli 
brzu nenadanu smrt. Bog im bio milostiv u vječnosti ! 

Pokraj svega toga što imaju vjernici molvarski prostranu i 
lijepu župnu crkvu i kapelu s čudotvornim kipom Majke Božje, 
zvane Molvarske, ipak oni podigoše 1926. na kraju gjurgjevačke 
ulice (»Malo Selo «) kapelicu na čast Žalosne Majke Božje, a 
godine 1929. u ulici Ključeci zvanoj (» Vulička «), sagradili su 
kapelicu u čast presv. Srca Marijina. 

Kako iskrena pobožnost k Mariji nužno vodi k pobožnosti 
prema njezinom Sinu, Bogu i čovjeku Isusu Kristu, koji nas je 
na križu otkupio i spasio, to vidimo, kako je Peter Ištvan već 
godine 1923. o svom trošku podigao kapelicu na Ledinama, br. 2, 
posvećenu Sv. Križu, a godine 1930. Stjepan Halaček, većim 
dijelom isto tako o svom trošku i na svojem zemljištu, sagradio 

Kapelica sv. Križa na Ledinama 


Kapelica presv. Srca Isusova u Gornjoj šumi 

je kapelicu u čast Srca Isusova, čim je izvršio svoj zavjet, uči- 
njen za prvog svjetskog rata, kad je, premda teško ranjen dne 
15. rujna 1914. na Crnom Vrhu, sretno spasio svoj život. 


U kapelici Srca Marijina služi se sv. Misa na prvi prosni dan, 
u ponedjeljak prije uzašašća Gospodinova na nebo ; u kapelici 
Žalosne Majke Božje na drugi prosni dan, utorak prije Spasov- 
dana ; u kapelici Sv. Križa u nedjelju poslije svetkovine Našašća 
i Verilenja Sv. Križa ; a u kapelici Srca Isusova u nedjelje iza 
blagdana presv. Srca, iza Sv. Stjepana, kralja ugarskog i iza Sv. 
Terezije Avilske. 


8) GRADNJA CRKVE SRCA ISUSOVA U REPAŠU 


Dostojnu krunu tom plemenitom nastojanju oko podizanja 
Božjih spomenika dali su godine 1987. naši vrijedni i za svaku 
plemenitu stvar oduševljeni, prekodravski župljani iz Repaša, 
njihovom prekrasnom crkvom presv. Srca Isusova. 

Još godine 1927. bili su Repašani stvorili odluku, da uz školu 
podignu i crkvu. Izabrali su tom zgodom odbor razboritih ljudi 
pod vodstvom uzornog ravnajućeg učitelja Kazimira Marinčića 
i dali se na posao. Nacrt za crkvu im je načinio Ing. Dr. Hinko 
Campa, tehnički savjetnik crkvenog Zavoda Sv. Jeronima u Rimu. 
Temelje su počeli kopati tek 1. listopada 1933. 

Posvetu temeljinog kamena obavio je dne 12. VIII. 1934. 
Mons. Dr. Juraj Magjerec, rektor Zavoda Sv. Jeronima u Rimu, uz 
asistenciju domaćeg župnika Stjepana Kovačića, O. Dr. Benka 
Žegombića, trećoredca Sv. Franje, duhovnika i Dr. Mije Tumpića, 
pitomca Zavoda Sv. Jeronima u Rimu. 

Zidanjem se počelo 1. VIII. 1936. Crkva je bila pod krovom 
i križ postavljen na zvoniku dne 24. IX. 1937. Godine 1940. je 
bila naslikana po Valdemaru Slaviku, a 1941. popločena kera- 
mičkim pločicama. 

Na desnoj strani ulaza u crkvu stoji spomen-ploča sa slije- 
dećim natpisom : 





Crkva Srca Isusova u Repašu 

U SLAVU I ČAST PRESV. SRCA BOGA I ČOVJEKA ISUSA KRISTA 
- SPASITELJA SVIJETA - ZA PAPE PIJA XI I PAPE PIJA XII - ZA 
NADBISKUPA DR. ALOJZIJA STEPINCA - ZA ŽUPNIKA STJEPANA KOVA- 
ČIĆA - HRVATI KATOLICI MJESTA REPAŠ - PODIGOŠE OVU CRKVU - 
UZ VELIKODUŠNU POMOĆ PRESVIJETLOG MONS. DR. JURJA MAGJERCA 
- I DRUGIH PLEMENITIH DAROVATELJA IZ CIJELE HRVATSKE - ZAPO- 
ČETA 1933 - A DOVRŠENA 1941 - KAD JE HRVATSKI NAROD SLAVIO 
1300 GODIŠNJICU SVOJIH PRVIH VEZA SA SVETOM STOLICOM U RIMU 
- ODBOR ZA GRADNJU OVE CRKVE SVIMA ZAHVALJUJE I OVOM PLO- 
ČOM IMENA DOBROČINITELJA I UTEMELJITELJA CRKVE ZABORAVI 
OTIMLJE I POTOMSTVU NA TRAJNO ŠTOVANJE OSTAVLJA. - 


Dvije uljene slike, što predstavljaju preč. Srce Marijino i Sv. 
Josipa s 12 godišnjim dječakom Isusom, izradile su u Rimu 
Franjevačke Misionarke Bl. Dj. Marije. 

Za dan svečane posvete temeljnog kamena te crkve, Eliza- 
beta Kopričanec, rodjena Sabolek, Molvarka iz Repaša, prese- 
ljena u Cabunu, poslala je bila svoje čestitke i dobre želje u 
stihovima. U njima čestita svojim mještanima što su, s mnogo 
truda, a + s mnogo brige — s puno volje, ljubavi # sloge — dotle 
. došli, da u svojoj sredini blagoslivlju temeljni kamen crkve Srca 
Isusova. Ona smjerno moli to presv. Srce: SRCE sveto našeg 
Spasitelja — daj da nam se spuni naša želja, da s jedne strane 
započetu crkvu dogradimo — a neprijatelje svoje — sto nam vjeru 
ruže, a oltare ruše — postidimo. Zahvaljuje svim onima, koji su 
štogod dali i doprinesli za gradnju crkve i veli: Njihovu dobrotu 
naplatio Bog — zbog ljubavi žarke Srca Sitna svog, a druge moli, da 
im izdašno pomognu — dok si hram taj ovdje ne svršimo — Repaš 
zvanoj, dravskoj u ravnint — te da jednom on posvećen bude — Srcu 
Krista u našoj sredine — Zato Isus budi vazda hvaljen — s Martjom 
i Josipom u vijeke. Amen. 

Dan blagoslova temeljnog kamena bio je za sve Repašane 
dan velikog veselja, a napose požrtvovnih članova Odbora za 
gradnju crkve. Onaj oduševljeni daljnji rad oko podizanja toga 
hrama i njegova konačnog uredjenja, zatim blagoslov i njegovo 
izručenje za vršenje službe Božje, bilo je za Repašane neprekidno 
svetkovanje, jedan neprestani himan žrtve, znoja i napora. Nitko 
nije htio izostati, a da barem nešto ne učini |: ne pridonese. 

Sami su načinili ciglu i crijep, i sami ispekli i jedno i drugo, 
sami zu zidali, žbukali, k tome posebnu ciglu izradili, kojom su 
izvana svu gradjevinu obložili. Sve drvo sami izradili i na mje- 





Odbor za gradnju crkve Srca Isusova u Repašu 


sto postavili, a svu radnu silu pjevajući dali. Bila im stoga čast 
i pratila ih vječna spomen zahvalnosti svih budućih pokoljenja. 

Posebno valja istaći razboritog, vještog i neumornog Ivana 
Živka, koji je znao vrlo shvatljivo i točno tumačiti zidarima i 
tesarima pojedine dijelove gradjevnog nacrta, a znao je dati i 
naputke, kako sve to treba izvesti. On je bio tehnički voditelj 
i nadziratelj cijele gradnje. Njegov dobri sin Antun, zatim Ivan 
Ivančan, Pavao Žufika i Ivan Krznarić su bili najvjerniji izvr- 
Šioci svega što je trebalo učiniti, da se što prije dodje do želje- 
nog cilja. 

Neka bude sa zahvalnošću spomenuto i ime plemenite majke 
Krznarićeve, koja je s najvećim veseljem primala svećenika u 
svojemu domu, kao i sve članove Odbora za gradnju crkvei vrlo 

se veselila, što će u neposrednoj blizini imati crkvu i u njoj 
božanskog Spasitelja pod prilikom kruha. 

Razumno vodstvo Odbora za gradnju crkve bilo je u rukama 
otmjenog gospodina Kazimira Marinčića, ravn. učitelja, koga je 
sve i staro i mlado voljelo i mnogo cijenilo radi njegova takta i 
finoće u ophodjenju s ljudima, što mu je sve tako naravno i 
prirodjeno bilo. Bila mu trajna uspomena medju Repašanima ! 


9) ŽUPA I SVETIŠTE U NOVIJE DOBA (1931-1956) 


Od 28. veljače do 7. ožujka 1931. godine, bile su u Molvama | 


Sv. Misije pod _ vodstvom 00. Isusovaca, P. Ilije Gavrića i P. 
Nikole Buljana, a godine 1937 obavljena je obnova sv. Misija 
po P.Jagriću, D.1. i P. Joviću, D.I.s vrlo lijepim uspjehom. 

Dne 20. rujna 1940. došle su u Molve čč. sestre Milosrdnice 
Sv. Vinka Paulskoga iz Zagrebu u svoju vlastitu kuću, koju im 
je poklonio Mons. Dr. Juraj Magjerec. Te iste godine, nešto prije 
dolaska čč. sestara, od 25. kolovoza do 2. rujna održali su Sv. 
Misije : P. Jagrić i P. Jović u Molvama, a P. Ivo Jiger, D.I. u 
Repašu. 

Koncem mjeseca lipnja godine 1945., župnik Stjepan Kovačić, 
uz mnoge druge službenike crkve i oltara, bio je odveden u Staru 
Gradišku, gdje je bijedno sproveo pune tri godine i dne 17. rujna 
1948. tamo umro i pokopan. Bio mu milosrdni i predobri Bog 
velikom nagradom na nebesima ! 

Od blagdana sv. apostola Petra i Pavla do 12. kolovoza 1945. 
zamjenjivao ga svake nedjelje i blagdana vlč. Ivan Šabarić, dola- 
zeći kolima iz Gjurgjevca u Molve. Od spomenutog dana boravio 
je on stalno u Molvama i upravljao župom gotovo punih pet 
godina, iako nije bio baš najboljega zdravlja. 

Za njegova revnog upravljanja župom valja svakako spome- 
nuti nada sve uspjelu proslavu blagdana Majke Božje u nebo 
uzete godine 1946., s kojom je bilo spojeno dijeljenje sv. Potvrde, 
proslava 45. godišnjice prenosa kipa Majke Božje Molvarske iz 
župne crkve u novosagradjenu kapelu pri groblju, te proslava 25. 
godišnjice njegovog svećeničkog redjenja, kao i djelitelja sv. 

Potvrde, preuzv. gosp. Mons. Dr. Josipa Lacha, pomoćnog zagre- 
bačkog biskupa. 

“ Župljani su molvarski dočekali, dne 13. kolovoza, preuzv. 
Biskupa vrlo svečano. Selo je bilo iskićeno cvijećem, vijencima 
i slavolucima. Drugi dan, dne 14. kolovoza preuzv. Biskup je 
rekao tihu sv. Misu s prigodnom propovijedi, iza koje je slijedilo 
dijeljenje sv. Potvrde. Bilo je 864 potvrdjenika. Preuzvišeni je 
poslije podne pohodio proštenišnu kapelu Majke Božje i mjesno 
groblje. Pod večer je. bila u župnoj crkvi svečana večernjica i 
propovijed, čim je započelo proštenje u čast Marije u nebo 
uzete. 

Na dan Velike Gospe imao je vlč. Šabarić, upravitelj župe, 
u 8 sati pjevanu sv. Misu, slaveći svoju 25. godišnjicu, uz asisten - 
ciju vlč. Mirka Bijelića, župnika iz Virja i molvarskog mladomi- 
snika vlč. Ivice Lončara, koji je tom zgodom izrekao i prigodnu 
propovijed. 

U 10 sati je bio prenos kipa Majke Božje iz kapele u župnu 
crkvu, koji se je preko svakog očekivanja razvio veličanstveno. 
Svećenstvo je s kipom bilo još pri kapeli, a muškarci su bili već 
na brijegu kod župne crkve, a kad je svećenstvo stiglo do istog 
mjesta, žene su bile još pri kapeli. Redovi pobožnog svijeta nisu 
bili sastavljeni šest, osam ili deset osoba, već kako je široka 
ulica. ' 

Tu veličanstvenu procesiju, pred glavnim ulazom u župnu 
crkvu, dočekao je s jednim dijelom svećenstva preuzv. Biskup 
i poveo nosače Marijinog kipa do mjesta u crkvi, gdje je bio isti 
smješten cijeloga dana i stavljen vjernicima na štovanje. Crkva 
je bila pretijesna i premalena, da primi u se tu masu odušev- 
ljenih štovatelja Marijinih. Zato su pod pontifikalnom Misom 
preuzv. Biskupa bile dvije propovijedi : jedna u crkvi, druga vani 
pod vedrim nebom. Onu u crkvi izrekao je preč. Jakob Novosel 
dekan i župnik gjurgjevački, a onu vani vlč. župnik golski. 
Nakon pontifikalne Sv. Mise, bio je pjevan TE DEUM, zahval- 
nica Bogu za podijeljena dobročinstva dvjema svečarima, kao i 
za bezbrojne milosti, što ih je narod srednje Podravine od Ma- 
rije pred njezinim čudotvornim kipom primio, a i danas ih prima. 
Istog dana, nakon svečane večernjice, bio je kip prenesen u pro- 
cesiji na njegovo stalno mjesto. 


Ka aa 


Preuzv. Biskup je ostavio Molve u 5 sati i pošao prema 
Gjurgjevcu, praćen vlč. Šabarićem. Ispratilo ga do nakraj sela 
mnoštvo vjernika, a konjanici i biciklisti ga pratili do pola puta 
prema Gjurgjevcu. 

Vič. Šabarić pokraj svega svoga slabog zdravlja radio je i u 
crkvi i u školi sve do 26. ožujka 1950., kad mu je pozlilo i bio 
je prisiljen da se povuče i potraži pomoć za svoje narušeno 
zdravlje. 

Privremena uprava župe je bila povjerena vlč. Mirku Bije- 

Molvama 00. Konventualci: P. Marijan Žugaj i P. Ivan Ćuk, a 
u Repašu o. Ljudevit Gregov, trećoredac. 

Danas revnosno vodi molvarsku župu vlč. Stjepan Petrović, 
koji je tijekom godine 1956. uveo električnu rasvjetu u crkvu i 
kapelu, a mjeseca prosinca iste godine je priredio od 8. do 17. 
prosinca devetdnevne sv. Misije, koje su održali oo. Isusovci : 
O. Jović Mato, O. Miller Josip, i O. Ivo Mort s najvećim uspje- 
hom. Svake večeri bilo je u crkvi toliko svijeta da, » kad bi 
netko bio s kora izlio vodu na vjernike, niti jedna kap ne bi bila 





Starije crkvene pjevačice s vič. Stjepanom Petrovićem, upraviteljem 
župe (1956) 


liću, upravitelu župe u Virju, koji u ono korizmeno doba i sam 
preopterećem poslom, a bez kapelana, nije mogao da preuzme i 
obavlja povjerenu mu dužnost. Preko uskrsn'h blagdana vršio je 
duhovnu službu domaći sin vlč. O. Vinko Vincek, konventualac. 

VIČč. Zvonimir Starčević, D. 1. upravljao je župom od 13. 
travnja do 28. listopada iste godine. 

Od 23. listopada 1950. do 30. kolovoza 1955. upravlja župom 
vič. Antun Markov. Te godine zbog slabih očiju, na vlastitu 
molbu, bio je premješten na laganiju župu u Stražeman kod 
Slavonske Požege. Ostao je u lijepoj uspomeni medju narodom. 
Za njegovog upravljanja župom obavili su obnovu sv. Misija u 





Mladje crkvene pjevačice sa S. Bernardicom, orguljašicom (1956) 


mogla prodrijeti do poda «. Tako javlja jedan od prisutnih vjer- 
nika. U subotu, 15. prosinca bila se razvila okolo crkve lijepa 
procesije, u kojoj su mladići nosili sliku Srca Isusova, djevojke 
sliku Srca Marijina, djeca sliku Majke Božje Fatimske, a mini- 
stranti sliku Majke Božje Žalosne, žene sliku Majke Božje Lurd- 
ske. Poslije procesije, a pogotovo nakon svršenih sv. Misija, vjer- 
nici su govorili : » O kad bi sv. Misije trajale barem godinu dana «! 
VIč. oci Misionari videći ono raspoloženje i oduševljenje pobožnog 
naroda rekoše, da će Molve u budućnosti postati prvo Marijino 
svetište iza onog u Bistrici. 

10) DOM SV. JOSIPA - SESTRE MILOSRDNICE U MOLVAMA 


Nema svećenika u duhovnoj pastvi, koji ne bi u svom dušo- 
brižničkom radu osjećao potrebu pomoći čč. sestara redovnica 
oko duhovne obnove svojih vjernika. To uvjerenje kao i ljubav 
do svog rodnog mjesta, ponukalo je pisca ovih skromnih redaka, 
da dovede iz Zagreba u Molve čč. sestre Milosrdnice Sv. Vinka 
Paulskoga, medju kojima se nalazilo, a i još se danas nalazi, 
nekoliko uglednih i vrsnih sestara iz Molva. 

Za župnikovanja Stjepana Kovačića, bila je za njih godine 
1940. kupljena kuća od trgovca Wiirzburgera i predana njima u 
vlasništvo. Došlo su u Molve dne 20. IX. iste godino prve sestre : 
S. Menodora Dremelj i S. M. Valerija Milički, sa svrhom da preuz- 
mu : 1) brigu oko molvarske djece prije pučke škole, u one mje- 
sece, kad su im roditelji mnogo zaposleni na poljskim radovima. 
Djeca tako dolaze u sigurne ruke, a k tome će mnogo lijepa i 
plemenita naučiti već prije pučke škole, tako da će u prvom 
razredu biti u velike olakšan rad kako nastavniku, tako i vjerou- 








Čč. Sestre Milosrdnice 


čitelju ; 2) da se pozabave djevojkama i da u njihovim dušama 
postignu ono, što Crkva želi postići radom u duhu Katoličke 
Akcije; 3) da posjete svakog bolesnika u selu i da mu svojom 
prisutnošću olakšaju kroz muke i boli prijelaz u blaženu vječ- 
nost; 4) da se napokon brinu za red i čistoću hrama Božjega : 
župne crkve i proštenišne kapele Majke Božje. 

Na dan njihova dolaska u Molve dočekale su ih članice 
Društva Žena Kat. Akcije. Žene su im zaželjele dobrodošlicu u 
njihovu sredinu, a Ankica Žufika je krasnoslovila nježne stihove, 
za tu zgodu sastavljene od Ivice Lončara, u ono vrijeme molvar- 
skog klerika. Izrekla je slijedeće misli: Izrazuje Čč. sestrama 
dobrodošlicu i pozdrav sa strane molvarske djece, koja su ih vrlo 
željno očekivala, kao svoje druge majke, koje će ih živom riječi 
i svijetlim svojim primjerom života voditi do dragoga Boga ... 
Ona predvidja da će one na tom putu svoga nastojanja imati 

i poteškoća, ali će čč. sestre uz pomoć Božju, ipak do uspjeha 
doći. Svršava sa željom, da Bog obilno blagoslovi njihov rad i 
boravak u Molvama. 

Kroz 16 godina njihova boravka u Molvama časne su Sestre 
divno ispunile svoj zadatak i u najtežim prilikama, u kojima su 
se nalazile. U prvih pet godina njihova boravka u Molvama bile 
su malu dječicu oko sebe okupile i u njihovim dušama prekrasnih 
plodova svoga nastojanja i rada pokazale. Mnogima su u zadnjim 
časovima života posljednju utjehu pružile, a koliko ih je imalo 
itu sreću, da su u njihovoj prisutnosti predali Bogu svoju dušu. 
K tom svojem revnovanju pridodale su i brigu za crkveno pje- 
vanje i orguljanje. Bila im hvala za sve dobro, što ga je Gospo- 
din preko njih podijelio mojim dragim zemljacima, a od Boga 
plaća u vječnosti. 


11) ČUVARI SVETIŠTA MAJKE BOŽJE MOLVARSKE 


1) 1501- — LovRo, svećenik, koji se u popisu župa zagre- 
bačke biskupije spominje iza virovskog klera 
kao rektor kapele Bl. Dj. Marije u Molvama. 
Kroz daljnjih 160 godina, ta kapela nije bila 
kanonski pregledana zvog turskih haračenja po 
zemlji. 

2) 1665 — JAKOB PASZARY, osnivač župe i prvi njezin 
dušobrižnik. Crkva nema tornja; zvono visi u 
selu na stupu kraj župnog stana. 


3) 1692-1718 — Ivan BaLoGcović, učinio je mnogo za poljep- 
šanje crkve, podigao je drveni toranj na proče- 
lju crkve. 

4) 1718-1749 — MATIJA PETEK, spominje se drvena kapela Sv. 


Josipa u neposrednoj blizni župnoga stana, 
osnovana je Bratovština Kršćanskoga Nauka. 


5) 1749-1755 — FILIP GELATIĆ — obnovio je župnu crkvu ; osno- 
vana je Bratovština Skapularske Majke Božje. 

JOSIP BERKOVIĆ — 


1755-1758 — GJURO CVETKOVIĆ — 


1758-— 


— GJURO FABIJANEC — 


1758-1759 — JAKOB ROTTENEDER — 


1759-1760 — Tomo MACEKOVIĆ — 
1760-1761 — Josip WASSERER — 
1761-1762 — GsuRo KovaAčIć — 
1762-1764 — NIKOLA Žuačić — 


1764-1765 
1765—1773 


1773—1790 
1790-1796 
1796-1814 
1814— 

1815— 

1815—1818 
1818-1825 
1825—1830 
1830-1840 
1840-1843 


1843—1858 


1858—1866 


1866—1881 


1881-1921 


MIJO STIPIĆ — 

Tomo VALEČIĆć — obnovio erkvu ; prizidao iza 
svetišta sakristiju. 

Martin FERGIĆ — općina sagradila župni stan. 
LovRo ROŽMAN — 

FILIP LITVIĆ — 

FRANJO ŠMENDEROVIĆ — 

FRANJO RANSKO — 

BALTAZAR HALUDJEK — 

JOSIP GLAVAK — 

FRANJO LABODIĆ — 

FRANJO RANSKO — 

ANTUN PARCER — osjeća potrebu veće i pro- 
stranije crkve 

JOSIP GJIKETA — započeo gradnju nove crkve, 
blagoslovio temeljni kamen 


FRANJO DROBČEO — nova crkva dogotovljena i 
blagoslovljena, stara pri groblju, zbog svoje 
trošnosti, oblasno zatvorena, kip Majke Božje 
prenesen u novu župnu crkvu. 


MARKO HORVAT — sagradio novi župni stan, 
porušena stara drvena kapela Sv. Josipa. 

BLAŽ TomMAšIĆć — novu župnu crkvu dao nasli- 
kati, staru župnu crkvu pri groblju porušiti. Na 

istom je mjestu sagradio novu kapelu, kamo je 
dao prenesti na najsvečaniji način kip Majke 
Božje. 

30) 1921-1945 — STJEPAN Kovačić — vjernici su podigli kape- 
lice na Ledinama Sv. Križa, u gjurgjevačkoj 
ulici Žalosne Majke Božje, usred ulice Ključeci 
presv. Srca Marijina, u Gabajevoj Gredi presv. 
Srca Isusova. U Repašu bi podignuta krasna 
crkva Srca Isusova 


31) 1945-1950 — Ivan ŠABARIĆ — 

32) 1950 — Ivan ZvoNIMIR STARČEVIĆ, D. 1. 
33) 1950-1955 — AnTUN MARKOV — 

34) 1955— — STJEPAN PETROVIĆ — 


12) ŽUPA MOLVE ZA PORAST SVEĆENSTVA I 
REDOVNIŠTVA 


Kako su Molvarci duboko poštivali svećenika, dosta je spo- 
menuti, da su već mladom gimanzijalcu, koji se tek spremao na 
svećeničko zvanje, ustajanjem sa klupa na ulici, najprijaznije 
odgovarali na pozdrav, što bi im ga, prolazeći mimo njih, s 
poštovanjem upravio. To vrijedi još u jačoj mjeri prema svakom 
svećeniku, redovniku i redovnici. Svaki će od njih prvi skinuti 
šešir i pozdraviti. 

Jednom gimnazijaleu, koji je bio za vrijeme Sv. Mise u sve- 
tištu zauzeo mjesto pokraj klupa crkvenih starješina, oba su, 
ustavši se, ponudila mladom svećeničkom kandidatu svoje mjesto. 

Mlada Misa je za njih zajednički blagdan i zajedničko slav- 
lje. Nema kuće, koja ne bi mladomisnika pohodila i kakvim ga 
darom obdarila, a za uzvrat traži samo njegov mladomisnički 
blagoslov. 

Jednog ponedjeljka, mjeseca kolovoza 1889., moji su roditelji 
na Dravi s prečanske strane prali pšenicu ... Ja sam se kao dijete 
od četiri godine pokraj njih u vodi igrao i zabavljao. Najedan- 
put počuli smo svi s druge strane viku i kriku. 








M 


Dan prije, u nedjelju, služio je prvu sv. Misu u Molvama 
JURAJ TOMAC (r. 17. IV. 1866 u M.), sin jednog trgovca i gostio- 
ničara. Otac mu je imao dućan i gostionicu kraj dravske obale 
s molvarske strane. Tomčevi gosti, svećenici i klerici dali se prije 
ručka na kupanje u Dravi, i jedan se od njih bio previše od 
obale udaljio. Matična struja bila ga ponijela sa sobom, a on 
bijednik počeo je iz sveg grla vapiti za pomoć. Kako od prisut- 
nih nitko nije bio vješt plivač, oni su ga samo gledali i vapili : 
Uzdaj se u Boga i ne kloni! Jedan od mlinara, vidjevši ozbiljnu 
pogibao, uzme brzo svoj čamac, pohiti za nesretnikom i sretno 
ga spasi. Kad im ga je polumrtva na obali predao, oni ga pri- 
mili za nogu i ruku i vrtjeli ga oko sebe sve dotle, dok nije 
izbacio svu vodu što ju je, utapljajući se, bio u sebe usrknuo ... 
Mladi klerik ili svećenik je brzo došao k sebi i izbjegao pogibelji 
smrti, ali je stalno izgubio volju da se više kupa u Dravi. Cijelo 
je selo udioništvovalo u saučešću nad nesretnim slučajem, kao 
i u iskrenoj radosti, što se nemila zgoda ipak sretno svršila. 


Sam se sebi čudim, što mi se kao četirgodišnjem djetetu 
tako duboko usjekla u dušu ta zgoda pranja pšenice na Dravi 
i smrtna pogibelj mladog svećenika, koji ima vlast pšenični hljeb 
pretvarati u sveto tijelo Isusovo, kako se to doista bilo, dan prije, 


A 1 kad je mladi Juraj Tomac, bio rekao svoju prvu sv. 
isu. 


: Isti je kapelanovao na više mjesta. Kao upravitelj župe bio 
je u Ljubeščici, Sv. Ivan Žabno, Leskovcu i Čuntiću, a najveći 
je dio svoga svećeničkoga života proveo kao župnik u Vojnom 
Križu kod Cazme, gdje je 14. III. 1930. umro i bio pokopan. 


Tomac je bio općenito poznat zbog svoga rodoljublja kao 
vatreni pristaša političkih ideja A. Starčevića. Baveći se politi- 
kom bio je god. 1908. izabran zastupnikom. Ostaje članom Hrvat- 
skoga Sabora gotovo do pred rat, kad se zbog slabog zdravlja 
povlači. Pisao je mnogo u političkim časopisima i dnevnicima. 
Bio je dobar pučki govornik i uvijek se s ljubavlju zauzimao 
za sve narodne potrebe. 


Četiri godine iza njega služio je u Molvama prvu sv. Misu 
MARTIN HaALAček, koji je svoje teološke nauke svršio u Budim- 


—> T2 — — 78 — 


pešti. Bio je poslan na župu Macinec u Medjimurju, gdje je 
nakon dvije godine kao upravitelj župe dne 22. VIII. 1895. umro. 

Medju onim silnim svijetom u 
svetištu župne crkve nalazio se i 
jedan dječak, svršivši prvi razred 
pučke skole, ne sluteći ni izdaleka, 
da će i on nakon punih 16 godina, 
kao mladi levita, pristupiti k Bo- 
žjem oltaru. 

Prije njega su bila pošla u sre- 
dnju školu dva uzorna mladića : 
FRANJO IVANKOVIĆ i JURAJ KOPRIČA- 
NEC. Obadva su ušla u nadb. sjeme- 
nište nakon svršenog VI. razreda gi- 
mnazije. Položivši maturu svršili su i 
prvu godinu bogoslovije. Ivanković 
je nakon prve godine ostavio sje- 
menište, upisavši se na filozofski fa- Juraj Magjerec kao kapelan u 
kultet. Kroz kratko vrijeme oboli i Varaždinu g. 1912 

umre. Uvjeren sam, da je ostao na životu, da bi se natrag po- 
vratio u sjemenište. Počiva na zagrebačkom groblju. I njegov 
drug Kopričanec, nakon druge godine bogoslovije umre u rodi- 
teljskoj kući i bi pokopan na molvarskom groblju. 
Dne 12. IV. 1909. rekao je prvu sv. Misu u Molvama JURAJ 
MAGJEREC (rodjen 27. XII. 1885). Bio je godinu dana kapelan 
u Kašini, a dvije u Varaždinu. Nakon toga je bio primljen u 
Zavod Sv. Jeronima u Rimu, da se na Papinskoj Univerzi Gregoria- 
ui usavrši u teologiji. Godine 1915. se vraća zbog rata u domovinu 
i bude pozvan u vojnu službu, koju je vršio kod Poljske Bolnice | 
. 1507 i kod ces. i kr. Pukovnije 96, sve do 31. X. 1918. U proljeće 
| 








1919. polazi u Innsbruck, gdje polaže zadnji ispit i bude promo- 
viran za doktora bogoslovlja. Povrativši se u domovinu, ostaje 
u Zagrebu kao duhovnik novakinja čč. ss. milosrdnica do kraja 
mjeseca travnja 1920. Poslan od nadbiskupa dra Antuna Bauera | 
u Beograd za katehetu kat. srednjoškolske omladine, tamo radi 
kao profesor religije kroz osam godina i devet mjeseci. Dne 24. 
XI. 1928. bio je imenovan od Pape Pija XI. rektorom Zavoda 
Sv. Jeronima, gdje do danas djeluje i radi. Gjuro Kolar Ivan Kokša 

Njegovim nastojanjem, a uz pomoć Svete Stolice, podignut 
je u Beogradu Dom Pape Pija XI. za kat. školsku omladinu. 
U Rimu je sretno proveo preobrazbu gotovo cijele zavodske imo- 
vine i podigao palaču, sijelo svećeničkog Zavoda Sv. Jeronima 
»na ures grada Rima i ponos hrvatskoga naroda «. U Molvama 
je smjestio čč. ss. Milosrdnice u Dom Sv. Josipa, predavši ima 
ga u njihovo vlasništvo, dok je Repašanima savjetom i djelom 
pomogao da podignu hram presv. Srca Isusova. Prigodom pro- 
slave 25. godišnjice misništva, godine 1934., poklonio je župnoj 
crkvi u Molvama srebrni kalež i ciborij, oba pozlaćeni ; svečano 
bijelo odijelo: misnicu, dalmatike, plašt i velum, zatim crvenu 
s dalmatikama i plaštem, i zelenu misnicu s dalmatikama, crne 
dalmatike, a crni stari crkveni plašt dao obnoviti, bijelo litur- 
gijsko odijelo za kip Majke Božje u kapeli, velik misal i kadio- 
nicu. Poklanja župnoj crkvi takodjer svoj dragocjeni 1 umjet- 
nički izradjeni kalež s pliticom i kupom od čistoga zlata, što ga 
je primio na dar prigodom 25. godišnijice svoga rektorovanja 
(29. XI. 1953). Na podnožju kaleža su reljefno prikazani Sv. Jero- 
nim s našim blaženicima Nikolom Tavilićem, Augustinom Kažo- 
tićem i Markom Križevčaninom. Desno i lijevo uz Sv. Jeronima 
je reljefno prikazana crkva Sv. Jeronima s istoimenim Zavodom 
i župna crkva Bl. Dj. Marije u Molvama. 

Prigodom proslave 500. godišnjice opstanka Ustanove Sv. 
Jeronima u Rimu, izdao je godine 1958. na hrvatskom i tali- 
janskom jeziku preglednu povijest ove naše sredovječne ustanove 
za Hrvate. Za hrvatske izbjeglice je priredio molitvenik Kruh 
Nebeski s katekizmom u 10.000 primjeraka. 

Tijekom svog svećeničkog života bio je odlikovan sa strane 
svoga Ordinarijata čašću zač. prisjednika Nadb. Duh. Stola u 
Zagrebu, kao i čašću zač. kanonika Zagrebačkog kaptola, a sa 
strane Sv. Stolice zač. komornikom, Papinskim Prelatom i Apo- 
stolskim Protonotarom. 

Dne 6. VIII. 1916. služio je prvu sv. Misu u Molvama GJURO 
KOLAR, poslije koje se uputio kao kapelan u Pregadu i Selnicu, 
gdje je radio par mjeseci i bolestan se povratio kući, gdje je 
nabrzo i umro 6. V. 1917. Bio je izvrstan djak, u sjemeništu 
predsjednik Zbora Duhovne Mladeži. Radio je na literarnom polju. 
Drugovi su ga mnogo cijenili. Na sprovodu mu bili članovi Zbora 

Duh. Mladeži iz Zagreba, i jedan je od njih iznio umne i moralne 
odlike pokojnika tako, da mu je otac, vraćajući se iz groblja, 
prisutnima rekao : Ja sam znao, da je moj Gjuro pametan dečko, 
ali puno toga, što sam malo prije čuo od njegovog prijatelja, 
nije mi bilo poznato za njegova života. 

Dne 29. VII. 1917 otpjevao je prvu sv. Misu u Molvama 
IVAN KOKŠA (Fr. 17. V. 1894). Bio je vrlo talentiran svećenik i 
izvrstan pjevač. Kao kapelan u Ruševu bio je vrlo aktivan. 
Zavolio ga župnik Kalamari i cijela župa. Bio je premješten u 
Marija Bistricu, ali se zahvalio ne htijući ostaviti svog starog 
principala, koji ga je ipak preživio. Umro je u Ruševu kao 
župnik i tamo pokopan uz veliko saučešće naroda i svećenstva 
iz cijele požeške okoline (8. IV. 1931). 

Iza te dvojice svećenika bili su na putu k oltaru dva uzorna 
mladića: MARTIN TUBA i FRANJO KOVAČIĆ. Oba su umrla 
prije, negoli su se mogli približiti svetištu. 

Dne 20. VII. 1930 prikazao je 
prvu sv. Misu trojednom Bogu JURAJ 
PAŠA (r. 16. XI. 1907). Bio je kape- 
lanom u Dragancima, Bjelovaru i 
Križevcima. Na jesen godine 1933. 
dolazi u Rim, da se usavrši u teolo- 
giji. Boravi pune tri godine u Zavo- 
du Sv. Jeronima i brani doktorski 
disertaciju : » Homjakova nauka o 
Orkvi «. Vrativši se u Zagreb, neko 
vrijeme suradjuje u Hrvatskoj Straži, 
a godine 1937. preuzima službu ka- 
tehete na sred njim školama u Za- 
grebu, stekavši titul profesora. Slu- 
žio je na muškoj i ženskoj III. gim- 
naziji i na V. muškoj. Prevodi iz 
ruskoga: Solovjević : Rusija u konclogoru, Bijeg iz komunis- 
tičkog raja. Iz francuskoga: Ljeningradski zaručnici i Židovi i 
katolici. 

Nakon drugog svjetskog rata, dospio je i on u logor Staru 
Gradišku, gdje je proboravio dvije i pol godine. Od 1948. do 1950. 
bio je duhovn'k u samostanu čč. ss. Milosrdnica, zatim subsidijar 

u župi Sv. Ivana u Novoj Vesi. U 
veljači 1956. bio je umirovljen zbog 
bolesti kao 75% invalid. 


Brat pok. Martina, MIŠKO TUBA, 
izvanredno talentiran mladić, težio 
je svom nevinom mladenačkom du- 
šom da postane svećenik, ali ni njemu 
to nije bilo dano. Umro je kao klerik, 
ponesavši u grob sve one lijepe pla- 
nove i nade, kojih mu je duša puna 

i prepuna bila. 

LONČAR IVAN služio je prvu sv. 
Misu u Molvama dne 7. VII. 1946. i 
bi odredjen za kapelana u Velikom 
Bukovcu. Bio je predobio simpatije 
i župnika Mateja Gaži-ja i svih župljana. Nakon župnikove 
smrti on preuzima upravu župe i nastavlja dušobrižnički rad u 
duhu svog dobrog i plemenitog principala. Organizirao je više 
puta hodočašće svojih vjernika k Majci Božjoj Molvarskoj. 

Dne 1. XI. 1947. služio je prvu sv. Misu u crkvi sv. Jeronima 

u Rimu DJURO KOKŠA (r. 17. V. 1922). Svoje filozofsko-teološke 
nauke svršio je kao pitomac Zavoda 
Germanicum-Hungaricuma, dok je 
doktorat iz teologije stekao kao sve- 
ćenik u Zavodu Sv. Jeronima, gdje 
je god. 1955. izdao štampom svoju 
doktorsku dizertaciju na njemačkom 
jeziku (Die Lehre der Scholastiker des 
XVI. und XVII. Jahrhunderts von 
der Gnade und dem Verdienst der atl. 
Gerechten). Spremajući dizertaciju za 
štampu, posjećivao je Historijski fa- 
kultet na Gregoriani i stekao licencu 
god. 1950. Iz područja teologije, filo- 
zofije i crkvene povijesti objavio je 
većih i manjih radova na hrvatskom 
i na stranim jezicima. 

Na dan Bezgrješne Djevice, dne 
8. XII. 1949. služio je u Molvama 
prvu sv. Misu Fra VINKO VINCEK 
(r. 6. X. 1923), konventualac. Dje- 
luje kao prefekt studenata svog fra- 
njevačkog Reda u Zagrebu. Njegovi 
ga poglavari vrlo cijene. Poveo je 
u Red 00. Konventualaca i svog 
zemljaka, mladog Fra Martina Gašpa- 
rića, studenta bogoslovlja. 


Prema izloženom za župnika 
Blaža Tomašića služili su prve sv. 
Mise u Molvama : Juraj Tomac, ko- 
lovoza 1889., Martin Halaček, dne 
6. VIII. 1893., Juraj Magjerec, dne 
12. IV. 1909., Djuro Kolar, dne 6. VIII. 1916., Ivan Kokša, dne 
29. VIL. 1917. Juraj Kopričanec i Franjo Ivanković umrli su 
kao bogoslovi. 

Za župnikovanja Stjepana Kovačića služili su prve sv. Mise : 
Juraj Paša, dne 20. VII. 1930., Ivan Lončar, dne 7. VIL. 1946. - 
Djuro Kokša, dne 1. XI. 1947. u Rimu. Franjo Kovačić, braća 
Martin i Mijo Tuba umrli su kao klerici. . 

Za upravljanja molvarskom župom Ivana Sabarića, služio je 
prvu sv. Misu, dne 8. XII. 1949. Fra Vinko Vincek, konventualac. 

Eto, tako je bilo prve polovice 20. vijeka. Ima li nade, da 
će se u budućnosti s još jačim zanosom molvarski sinovi žrtvovati 
za stvar Božju ? Ima, jer za to jamče njihovi očevi, ljudi jake 
vjere, i njihove majke, žene pune čiste ljubavi do Boga i do 
svake stvari Božje. 





Pošle su u samostan Družbe čč. ss. Milosrdnica : Katica Cen- 
kovčan - S. Veleja. Bila u Beču u školi i postala izvanredno 
dobra učiteljica krojenja. Katica Kerečin - S. Heriberta, gotovo 
cijeli svoj život sprovela u Bugarskoj, cijenjena kao razborita 
sestra. Iz obitelji Petrović pošla je u Družbu Kćeri Božje Lju- 
bavi Magdalena - S. Marija Anella Petrović, a u Družbu ss. Milo- 
srdnica : Ruža - S. Marija Kazimira Petrović i Agata - S. Zdenka 

Petrović, koja je dugo bila u Bugarskoj, a sada je u Zavodu 
Sv. Jeronima u Rimu. Sestra milosrdnica bila je takodjer rano 
umrla Jelica Popec - 8. Marija Vincencija, umjetnica u vezenju 
sa zlatom i svilom. 

Valja napose istaknuti Tereziju FOSIĆ s redovničkim imenom 
S. MARIJA TARZICIJA. Rodila se dne 7. listopada 1895. u Molvama, 
gdje je svršila pučku školu, nakon koje je bila primljena u samo- 
stan sestara Milosrdnica u Zagrebu kao pitomica malog sjeme- 
ništa. Tu je polazila višu djevojačku školu i ujedno započela s 
muzičkim studijem. Dne 15. kolovoza 1914. primila je redovničko 
odijelo, dne 16. kolovoza 1915. položila je privremene, a godine 
1920. vječne zavjete. 

Po želji svojih redovničkih poglavara posvetila se isključivo 
muzici i pjevanju, te je godine 1920. položila stručni ispit uči- 
teljski iz klaviranja na Hrv. glazbenom Zavodu u Zagrebu. Iza 
toga je bila postavljena za nastavnicu muzike i pjevanja na žen- 
skoj učiteljskoj školi čč. ss. Milosrdnica u Zagrebu. Tu je nasta- 
vila studij na Državnoj muzičkoj Akademiji u Zagrebu, i to: 
solo-pjevanje, orguljanje i kompoziciju uz ostale obligatne teo- 
rijske predmete, te je mjeseca lipnja 1924. položila ispit iz pje- 
vanja. U to vrijeme je marljivo sakupljala melodije pobožnih 
narodnih pjesama, koje je objelodanila pod naslovom » Rožice i 
fijolice «. 

Uz nastavničku službu na žen. učit. školi vršila je od god. 
1920. do 1940. i orguljašku u samostankoj crkvi Sv. Vinka u 
Zagrebu. 

Godine 1940. premještena je bila na žen. realnu gimnaziju 
ss. milosrdnica na Savskoj cesti kao nastavnica muzike i pjeva- 
nja i tu je dužnost vršila do god 1945. Od godine 1945. do 1947. 
na istoj školi je privatno poučavala učenice u klaviranju. Od godi- 
ne 1947. do 1949. radi u istome svojstvu u Sarajevu u samostanu 
čč. ss. milosrdnica. God. 1949-50 vježba crkveni zbor i vrši orga- 
nističku službu u Molvama. Od god 1950-51 službuje kao organi- 
stica u Gradecu i Zlarinu kraj Šibenika. Od god. 1951. pa sve do 
danas vodi crkveno pjevanje i orguljanje u Osijeku III u župnoj 
crkvi presv Imena Marijina. 

U svom muzičkom radu skladala je mnogo raznih pjesama 
za osnove škole. Zatim mnogo pjesama za ženski zbor uz pratnju 

orgulja ili klavira. Od god. 1920. do 1940., kao suradnica » Svete 
Cecilije «, glazbenog časopisa za crkvenu muziku, skladala je mno- 
go crkvenih pjesama u čast Isusu Kristu, Majci Božjoj i raznim 
Svecima. Osim toga šest Misa s hrvatskim i latinskim tekstom, 
razne motete i offertorije za ženske i mješovite zborove uz 
pratnju orgulja; lauretanske litanije s hrvatskim i latinskim 
tekstom ; Tebe Boga hvalimo s hrvatskim liturgijskim tekstom. 
Spomenut mi valja još lijepi broj komposicija za gudalački kvartet 
— dvije opero-scene zi života Sv. Katarine po narodnim motivima. 

Ne smije se mimoići i njezina sestra Evica, isto tako veliki 
glazbeni talenat, koja je umrla kao kandidatkinja, 

U samostan Družbe Kćeri Milosrdja Trećeg Reda Sv. Franje 
u Blatu pošla je Rozica Špoljarić i postala redovnica s imenom 
S. Emila. Kao učiteljica novakinja mnogo je cijenjena od č. Maj- 
ke, vrhovne poglavarice i utemeljiteljice Družbe. 


Vršeći svoju svećeničku službu u Beogradu i Rimu, piscu 
je ovih redaka bilo moguće stupiti u bliži dodir s visokim pred- 
stavnicima Kat. Crkve u našoj domovini. Tom bliskom poznan- 
stvu imamo pripisati neke visoke posjete, koje Molve bilježe 
zadnjih desetljeća. 

Mons. Hermenegtldo Pellegrinetti, tit. nadbiskup od Adane, 
Apostolski Nuncij u Beogradu, a od 13. XII. 1937. kardinal rim- 
ske crkve s boravkom u Rimu, posjetio je Molve 17. VIL. 1927. 
u pratnji Mons. Dr. Antuna Akšamovića, djakovačkog biskupa. 

Mons. Alfredo Pacini, savjetnik Apost. Nuncijature u Beo- 
gradu, a od 28. IV. 1949. tit. nadbiskup germijski i Apost. Nuncij 
u Uruguayu, posjetio je Molve 14. VIII. 1931. Mons. Paolo Bertoli, 
auditor Apost. Nuncijature u Beogradu, a od 7. V. 1958. tit. nad- 
biskup nikomedijski i Apost. Nuncij u Kolumbiji, bio je u Mol- 
vama 14. VIII. 1936. Svi su posjetili župnu crkvu i proštenišnu 
kapelu Majke Božje Molvarske. 

Posjetili su Molve, za vrijeme pastirskih pohoda, uzoriti gosp. 
Kardinal Alojzije Stepinac, nadbiskup, kao i njegov koadjutor 
nadbiskup Dr. Franjo Šeper. zatim preuzv. gg. pomoćni biskupi 
Mons. Dr. Franjo barun Salis Seewis i Mons. Dr. Jostp Lach. 

Isto tako i članovi uprave Zavoda Sv. Jeronima u Rimu : 
O. Dr. Benko Žgombić, generalni tajnik Reg. Reda Trećeg Sv. 
Franje i zavodski duhovnik. Zatim njegov nasljednik Dr. Dra- 
gutin Nežić, danas biskup pomarijski i Apost. Administrator 
porečkopuljske biskupije i P. Josip Karninčić, dominikanac, 
sindik papinskog Ateneja Angelicum i član uprave Zavoda Sv. 
Jeronima. 

13) BARJAK MAJKE BOŽJE MOLVARSKE 


Marijanske godine 1954. 
sjećao se cijeli kršćanski svijet 
onog svečanog časa, kad je 
Papa Pijo IX. dne 8. XII. 
1854. proglasio dogmom vjer- 
sku istinu, da je Bl. Dj. Marija 
bez istočnoga grijeha začeta. 

Medju različitim iskazima 
ljubavi prema Majci Božjoj, 
kojih je tokom cijele te godi- 
ne bilo u Rimu vrlo mnogo, 
spominjem samo onaj na dan 
Sviju Svetih, kad je Papa 
Pijo XII. u bazilici Sv. Petra, 
proglasio liturgijsku svetkovi- 
nu BI. Dj. Marije, kraljice neba 
i zemlje, i njezinu historijsku 
sliku SALUS POPULI ROMANI - 
SPAS NARODA RIMSKOGA, okru- 
nio dragocjenom krunom. 

Za tu se zgodu bilo sku- 
pilo mnoštvo pobožnih hodo- 
časnika sa svih strana svijeta 
s barjacima njihovih Marijinih 
svetišta, a pod vodstvom nji- 
hovih biskupa. Nije bilo, a 
niti je moglo biti, hodočasni- ' 
ka iz brojnih zemalja, što žive pod komunističkom  vla- 
šću. Grupama njihovih zemalja u Rimu bilo je dano na zna- 
nje, da je vrlo poželjno, da i oni budu prisutni kod svih vjerskih 
priredaba onih nezaboravnih dana. No, kako te grupe nisu imale 
barjaka svojih Marijinih svetišta iz domovine, to su ih one dale 
načiniti ovdje u Rimu s nadom, da će biti od Svetog Oca blago- 
slovljeni. Načinjene barjake Sveti Otac je uistinu i blagoslovio. 





Medalja Sv. Oca Pape Pija XII. 

U predvečerje svetkovine Sviju Svetih bila se razvila divna 
procesija iz bazilike S. Maria Maggiore prema bazilici Sv. Petra, 
koja je bila trimfalni zaključak nada sve uspjeloga Mariološkog 
i Marijanskog Kongresa, vješto organiziranih po našem zemljaku, 
velikom štovatelju Majke Božje, preč. O. Dr. Karlu Baliću, pro- 
fesoru franjevačkog Papinskog Ateneja Antonianum. 

U toj procesiji bila je centralna točka slika Majka Božje, 
Zvane SALUS POPULI ROMANI, a prisustvovali su joj gotovo svi 
narodi slobodnoga svijeta pod svojim religioznim Marijanskim 
barjacima. Bile su prisutne grupe i onih pojedinih naroda, što 
se nalaze iza tako zvanog željeznog zastora. Medju tima bila je 
brojčano najjača hrvatska grupa od kakovih 250 osoba, koju su 
sačinjavali svećenici, redovnici, redovnice kao i svjetovnjaci, što 
stalno borave u Rimu, pojačanih sa skupinom od 150 mladih 
ljudi iz dvaju Rimu najbližih logora za izbjeglice. Stupali su u 
povorci pod hrvatskim barjakom i devet drugih religioznih barjaka 
naših Marijinih svetišta : Bistrice, Trsata, Remeta, Sinja, Splita, 
Olova, Vinagore, Molva i Vrata. 

Drugi dan, na blagdan Sviju Svetih, bili su ti barjaci pore- 
dani oko središnjeg glavnog oltara u bazilici Sv. Petra, na kojem 
je Sveti Otac Papa Pijo XII. izvršio proglašenje spomenute litur- 
gijske svetkovine i okrunio sliku Majke Božje dragocjenom kru- 
nom. Barjaci važnijih Marijinih svetišta, primili su lično iz ruke 
Svetog Oca srebrnu spomen-medalju na izvršeni liturgijski čin, a 
ostali su primili isto takovu spomen-medalju iz ruku predsjednika 
Odbora za proslavu Marijanske godine, Mons. Alojzija Traglie, 
nadbiskupa i vicegerenta rimskog Vikariata. Medju onim prvima 
bio je i barjak Majke Božje Bistričke. 

Medalja prikazuje Sv. Oca Papu Pija XII. s natpisom : PIUS 
XII, PONTIFEX MAXIMUS ANNO XVI — VELIKI SVEĆENIK PIJO XII, 
ŠESNAESTE GODINE VLADANJA. - Na drugoj je strani prikazana 
BI. Dj. Marija sa žezlom u ruci i krunom na glavi s natpisom : 
A PIO XII. P.M. DEIPARA VIRGO, COELI TERRAEQUE PRAEDICATA 
REGINA MCMLIIII. OD VELIKOG SVEĆENIKA PIJA XII BOGORODICA 
DJEVICA PROGLAŠENA KRALJICOM NEBA I ZEMLJE 1954. 

Svih devet barjaka su izradile čč. ss. milosrdnice iz Zagreba, 
dodijeljene Zavodu Sv. Jeronima u Rimu: S. Trojana Nemec iz 
Velikog Bukovca je izradila nacrte — S. Tomislava Vedrina iz 


Marije Bistrice je izvela ukrasno vezivo — S. Laureta Begović iz 
Pitomače ih je sašila, a izdašno su pomagale S. Teofanija Kolar 
iz Otrovanca i S. Auksencija Adžić iz Mihaljevaca kod Slavonske 
Požege, dok su uljene slike na svili izradile Franjevačke Misio- 
narke Majke Božje u Rimu. 

Barjak čudotvorne Majke Božje Molvarske, s jedne strane 
na bijeloj svili ima uljenu sliku Majke Božje, a desno i lijevo 
crkvu i kapelu s natpisom : ČUDOTVORNA MAJKA BOŽJA MOLVARSKA 
MOLI ZA NAS. S druge strane na plavoj svili je izvedeno Ime 

Marijino s tri ljiljanova cvijeta i natpis: SVETI OTAO PAPA PIJO 
XII. BLAGOSLOVIO I SREBRNOM MEDALJOM MARIJANSKE GODINE 
OBDARIO - 1. XI. 1954. 

Pisac ovih redaka poklanja barjak Majke Božje Molvarske 
župnoj crkvi, odnosno proštenišnoj kapeli kod groblja u Mol- 
vama sa željom, da njegovi dragi zemljaci sakupljeni oko čudo- 
tvornog kipa Marijina, a pod ovim od namjesnika Kristova na 
zemlji blagoslovljenim, te hrvatskom trobojnicom i dvobojnicom 
Svetog Oca, ukrašenim barjakom dnevno štuju, slave i veličaju 
Majku Sina Božjega i nastoje po njezinu moćnom zagovoru, izmo- 
liti što više milosti za sebe i svoje, za Kristovu crkvu, njezinu 
Vrhovnu Glavu i lijepu našu domovinu Hrvatsku, a dušama u 
čistilištu da pomognu otvoriti sjajno nebo, da što prije u njem, 
kroz svu vječnost, nesmetano uživaju u gledanju Biti Božje. 


II. DIO 


MJESTO I OPĆINA MOLVE 


1) BROJČANI PREGLED STANOVNIŠTA SELA MOLVE 
KROZ POSLJEDNJIH 250 GODINA 


SPOSOBNIH — VJENČANIH 


ZA 
GODINA KUĆA STANOVNIKA ISPOVIJED : PAROVA : 
1700 70 — — — 
1768 94 — 450 — 
1771 93 693 568 150 
1782 1083 852 6383 190 
1802 — 1012 — — 
1818 — 1169 — — 
1825 119 1368 976 — 
1830 — 1169 — — 
1842 — 1827 — — 
18551 — B 1994 — — 
1860 141 2122 — — 
1870 — 2349 —- — 
1880 — 2617 — — 
1594 — 3377 — -— 
1900 — 3926 — — 
1908 -— 4146 — — 
1915 —- 4126 — — 
1929 — 4202 — — 
1937 — 4476 — ati 
1954 ' — 3737 — = 


Promatrajući selo Molve po brojkama njegovih stanovnika 
kroz kakovih 200 godina, pada nam u uči nekoliko zanimivih 
činjenica : 

Od godine 1800. do godine 1900. broj pučanstva se gotovo 
početverostručio. Imamo li na umu, da su naši predji bili grani- 
čari i da su cijelo to vrijeme bili česti ratovi, a naročito u prvoj 
polovici XIX. vijeka, onda je broj porodjaja bio doista velik. 
Kad su se pak prilike, u zadnjoj četvrti XIX. vijeka sredile i 
postale mirne, onda je porast pučanstva postao upravo zapanju- 
jući ; kroz sam.h 20 godina, to jest 1880. do 1900. pučanstvo je 
poraslo više od jedne trećine. Nešto slično, barem prema pozna- 
tim podatcima, nije se u našem selu ni prije ni poslije dogodilo. 
Nakon toga doba, kroz daljnjih 30 godina, broj raste, ali vrlo 
sporo. 

Poznata su nam tri nazadovanja pučanstva. Tako kroz samih 
pet godina, to jest od godine 1825, kad su Molve imale 1368 sta- 
novnika, do godine 1830, njihov je broj spao na 1169, to jest 
za 200 osoba manje. Uzrok nam nije poznat. 

Drugo neznatno nazadovanje i ratnim stanjem lako protu- 
mačivo, imamo od 1908., kad je selo Molve brojilo 4146 duša, do 
godine 1915., kad je kod brojenja bilo upisano 20 duša manje, 
to jest 4126. 

U prvim poznatim statistikama poslije rata ne vidimo naza- 
dak pučanstva, iako je brojenje bilo dosta kasno, tek godine 
1929. Koliko je naših ljudi u ratu poginulo, ne znamo. Znamo, 
da su se borili na svim ratištima, na ruskom, talijanskom, srp- 
skom, a bilo ih je i na njemačko-francuskom ratištu. Iz ruskog 
se zarobljeništva vratilo nekoliko njih sa ženama ruskinjama. 
Inače su bili vrlo rijetki slučajevi, da se je netko doselio iz dru- 
gih krajeva, i to u glavnom iz susjednih župa, obično putem 
ženidbe. Ljudi koji su otišli u Ameriku, zapravo nije ni bilo. 
Selo je napuštala, po naravi stvari, inteligencija, zatim ljudi 
koji su, kao radnici, tražili zaposlenje u Zagrebu, a kao seljaci 
kolonisti, neki su otišli u podravsku Slavoniju, gdje su se kao 
radini i vješti gospodari vrlo dobro snašli. 

Treći, najozbiljniji i duboko zabrinjujući nazadak pučanstva 
bilježimo od 1937., kad je u Molvama bilo 4476 duša, do godine 
1954., kad je broj pao na 3737, to jest za 740 osoba. Istina je, 
da ovdje valja uzeti u obzir težak gubitak ljudskih života u pro- 
šlom ratu, ali samo to nije dovoljan uzrok tome padu, već mora- 
mo s dubokom boli u duši priznati, da je broj porodjaja opasno 

pao. Držim, da nema Molvarca, kome leži na srecu dobro, sreća 
i blagostanje njegova sela, a da ga ta činjenica ne napuni tugom. 

Kada se broj pučanstva povećavao, tada su ljudi sve više i 
bolje obradjivali zemlju. Prije kakovih 50 godina, ljudi su koseći 
prvu travu u bereku iza Marijanske ulice, duboko stojeći u vodi, 
kosama rezali samo vrhove šaša, dok se to stanje isušivanjem i 
kanalizacijom do danas popravilo. Nakon razdiobe Imovne zaje- 
dnice, prije kakovih 30 godina, pridošle su nove površine obra- 
dive zemlje. Pogotovo na peskima, koji se zasadjuju akacijom, 
vinovom lozom osobito direktorom, pak i kukuruzom. Veliki 
pašnjak Ledine oko mosta na Bistrenjaku postao je obradiva 
zemlja. Sve bi to trebalo biti pobudom da pučanstvo raste, a ne 
da pada. Volja i želja za životom ne smije u Hrvata jenjati, 
već se mora jačati i rasti. 


BB. 


2) šKOLA 


Od nekoliko kuća zaselka Molve razvilo se lijepo selo, gdje 
su i crkva i škola vršile obuku. Školska Spomenica veli, da je škola 
radila već godine 1765., ali redovita obuka počinje godine 1828. 

Kanonska vizita župe Molve iz godine 1771. opet bilježi, da, 
djeca iz Molva polaze u školu u Virju. Ona iz godine 1787. kaže, 
da škole u Molvama nema. Vizita iz godine 1825. spominje Stjepana 
Kovača, učitelja u Molvama, a školu polazi samo 40 dječaka. 
Imenovan je od školske komisije i vješt je orguljaš. Vizita od 
godine 1840. veli, da u Molvama ima 130 djece, muške i ženske, 
koja polaze školu. 

Prvotna školska zgrada se nalazila nasuprot današnje, gdje 
se sad nalazi križ Spasiteljev i zdenac. Sadanja školska zgrada 
je sagradjena godine 1850. 

U Spomenici se spominju učitelji: N. Vrbančić, Lovro Se- 
njan, Betika Hranjec, udata Kemić, Vjekoslava Blagović, udova 
Radanović, Tereza Korač, Gjuro Szentmartony, Franjo Šinkovec, 
Anka Kovačić, Tereza Žnideršić, Josip Trbuljak, Anka Žerjav, 

Branko Zlatar, Vjera Štolcer, Ivan Požežanec, Stjepan Hontić i 
supruga mu Josipa, Barica Široki, Marija Jelača, Stjepan Hor- 
duk, Franjo Zubanović, Darinko Srdoč i supruga mu Branka, 
Darinka Vidović, Ivan Litvić, Katarina Ivančan, Anka Štauber, 
Katarina Sović, Andrija Fuček i supruga mu Zorka. 

Časni starac Gjuro Szentmartony ostade mi u najljepšoj uspo- 
meni. Bio mi je učiteljem u 3. razredu. Njegovo tumačenje štiva : 
Opomene starog Tobije na samrti svome sinu - kako treba da 
poštuje svoju majku iza njegove smrti, ostalo mi u duši neiz- 
brisivo. One uzvišene svetopisamske riječi, već same po sebi 
lijepe i dirljive, bile su još ljepše, kad su prošle kroz usta časnog 
starca, koje je sve do u tančine vršio, što je nama djeci drhta- 
vim svojim glasom preporučivao. Spomen na njega i na uzvišene 
njegove pouke, bile su za me najčvršća podloga svih plemenitih 
osjećaja, što sam ih kroz cijeli svoj život gojio spram svojih 
roditelja. 

Anka Kovačić, Tereza Žnideršić i Josip Trbuljak bili su 
gotovo kroz punih 30 godina forma našega naroda ... One dvije 
žene uzornog neporočnog života medju našom ženskom omladi- 
nom bile su jaki zid protiv svake iskvarenosti. Rad i revnovanje 
Josipa Trbuljaka u školi, na školskom vrtu i-izvan njega za lje- 
potu sela Molve, revnost u dužnosti orguljanja i crkvenog pje- 
vanja, ostati će dugo i dugo Molvarcima u najjačoj uspomeni. 
Njihovim je tragovima stupao i Stjepan Hontić, pak daj Bože, 
za njima podju i drugi. 

Repaš! Milo moje spominjanje iz dietinjekih dana i godina, 
ne mogu da te mimoidjem i ne spomenem, kad u tudjem svijetu, 


daleko od očinskoga doma i bez ikoga svoga, mislim na sve što 


sam doživio i proživio. 

Godine 1893. bili su moji roditelji prodali kuću u klanjeu 
Marijanske ulice u Molvama Doleneu iz Virovske ulice, i odselili 
se privremeno u Repaš. Ja sam radi toga u drugom razredu 
pohadjao školu iz kuće tece Lukičine, sestre moga oca, udate za 
Ignaca Kopričanca pri groblju. 

Učiteljicom mi je bila Vjekoslava Blagović, udova Radano- 
vić. Kako sam svake srijede i subote išao po podne k svojima 
u Repaš, držim, da nisam baš puno te godine naučio. 

Nakon svršetka tog drugog razreda, a početkom velikih škol- 

skih praznika godine 1894. bio sam pošao odmah u Repaš k rodi- 
teljima i preuzeo čuvanje svinja. Vele, da sam bio jako dobar 
pastir, da me svinje nisu nikada prevarile i otišle u tudji kukuruz, 
dok su Staroga Papicu bile prevarile, kad su me k Velikoj Meši 
zamjenjivali, i ja sam imao dosta pm dok sam ih od kvara 
odučio. 

Videći moj otac da s jedne strane nemam preveliku volju 
za školu, a s druge strane, da bi mu vrlo dobro poslužio kao 
pastir, odluči da me izvadi iz škole. Kad je bio u Molvama 
popis školske djece, ode on u Molve i zatraži da me otpuste. 
Ali župnik Tomašić i načelnik Gjukin nisu htjeli ni čuti o tom. 

Sjećam se vrlo dobro toga dana i onog nestrpljivog iščeki- 
vanja oca iz Molva. Tog sam dana bio dotjerao svinje na blan- 
dišće već oko 10 sati. Stavio sam si bio stolčec u sobi kod 
desnoga prozora i virio kroz prozor prema Peršekovu konaku, da 
vidim što prije oca i čujem željenu vijest, da više ne ću trebati 
ići u školu. I baš nekako oko podne doista opazim oca, gdje ide 
s drugim ljudima u razgovoru iz Molva. Ja se nisam usudio 
izaći mu u susret, već sam ga čekao u sobi. Upravo drhtajući 
sam iščekivao, da otac otvori usta i rekne željenu riječ, al kad 
tamo on meni reče : » Gjuro, spremaj knjige v torbu, jer za osam 
dana valja poći u školu. Gospon župnik i stari Gjukin, načelnik - 
nisu htjeli ni čuti, da te se briše iz škole «. Mene je oblio ledeni 
znoj, ali nije bilo druge, valjalo se pokoriti. Bio sam se naime 
tako priučio na one lijepe prečke šumske pašnjake, da sam bio 
izgubio svaku želju da nastavim dalje školu. 

Medjutim iste godine moji su Stari Roditelji kupili kuću u 
Marijanskoj ulici s pripadajućim zemljištem od Josipa Frančića, 
Iz te stare kuće sam polazio treći i četvrti razred. Te godine je 
plemenit starac Gjuro Szentmartony u meni probudio želju za 
učenjem i težnju za dobrim i plemenitim. 

Ali spomen na one dvije krasne šume u Repašu : na stariju, 
S lijeve strane, sa stoljetnim hrastovima, bukvama, gabrima, kle- 
novima, jasenima i javorima, a s desne strane na onu mladju 
šumu s poredanim uspravnim stablima, kao kakva regimenta 
poizabranih vojnika, nije do danas izblijedio. Danas više ne po- 
stoji ni jedna ni druga. Na uglu, blizu ceste prema Ždali, dizala 
se poput blizanaca dva prekrasna bukova stabla, poput kakovih 

čarobnih dviju ruku, što se dižu prema nebu, kao da s jedne 
strane nešto mole, a s druge, da za nešto Stvoritelju zahvaljuju. 
Ta mi se slika danas pričinja tako milom i slatkom, da svaki 
spomen na nju probudi u mojoj duši pomisao na divne stihove, 
što sam ih čitao u jednom krasnom perivoju u Karlovim Vary- 
ma: Kako je divan, o Bože, svijet ovaj — Kada ga Duh tvoj 
prožima mnogo — Ne fali mu čara, već andjela Božjih — da bi 
se rajem nazvati mogo | 

Taj pitomi dio podravske ravnice, s onu strane Drave, bio 
je od Molvaraca svake godine sve više i više naseljivan i oni su 
počeli osjećati potrebu škole za svoju djecu. Godine 1908. 
ostvariše svoje želje, sagradivši lijepu, prostranu školsku zgradu. 
Prvi im je učitelj bio moj nekadanji susjed i drug iz klanjea u 
Marijanskoj ulici Pero Horvat. Kad je on, nakon lijepog broja 
godina službe i rada bio premješten u Zagreb, naslijedio ga Kazi- 
mar Marinčić. Oba su ostavila medju Repašanima najljepšu uspo- 
menu. Iza njih su slijedili : Srdoč Darinko i supruga mu Branka, 
Zubanović Franjo, Ivančan Katarina, Sabol Eugen i supruga mu 
Jelena. 

Škola u Gornjoj Šumi otvorena je godine 1945. Obuka se 
vrši u lugarnici, blizu kapelice presv. Srca Isusova. Učitelji : 
Vidović Marija i Dukešić Josip. 

Župa i općina Molve dale su lijepi broj svojih sinova i kćeri 
u učiteljski stalež, kao i u druga zvanja. Vrlo mi je žao, što o 
starijima, koje poznam nemam nužnih podataka i što mi imena 
mladjih nisu poznata. 

Medju učiteljima je najstariji Josip Kokša, umir. učitelj 
u Zagrebu. Rodjen je 26.1I. 1883. u Molvama, gdje je polazio 
pučku školu, realnu gimnaziju u Bjelovaru, a učiteljsku školu u 
Zagrebu. Službovao je u Gornjoj Kovačici 4 godine, zatim u Veli- 
koj Pisanici 20 godina. Godine 1926. bio je premješten u Zagreb, 
gdje je je vršio učiteljsku službu do umirovljenja, godine 1940. 
Kao nastavnik ostavio je u svakom od spomenutih mjesta, naj- 
ljepšu uspomenu. 

Posjedovao je silni dar i jaku volju za glazbu. Radi slabih 
materijalnih prilika i radi uskrate potrebitog dopusta nije mu 
bilo dano da se usavrši na Glazbenom Konzervatoriju. Ali, kao 


samouk, proučio je i prosvirao djela mnogih glazbenika, kako 


= 











.—.. 


_ 9% — 


onih starijih majstora, klasika i romantika, tako i modernih glaz- 
benika. 

U Pisanici je vršio orguljašku službu, imao je pjevački zbor, 
koji je mnogo toga izveo u strogo cecilijanskom duhu. Još danas 
radi u Zagrebu u pjevačkom zboru hrv. učitelja, orgulja po crk- 
vama, a napose u župnoj crkvi Sv. Josipa. 

To njegovo djelovanje nije bilo bez trpljenja. Bio je nepo- 
trebno premješten iz Pisanice u Straježevicu i Lipu u Srbiji, oda- 
kle je ipak bio vraćen u domovinu, najprije u Veliku Pisanicu, 
a onda u Zagreb. Ljubav k domovini i narodu svome — Bogu i 
njegovoj Crkvi, bila je snažno obilježje njegovog životnog djelo- 
vanja. 

Njegova kćerka Anka, profesorica glazbe, svojim koncertima 
na glasoviru, bere lovorike po Južnoj Americi. Novine ističu 
njezinu izvanrednu vještinu i veliku ljubav k domovini. 

Petar Horvat, bio je najprije učitelj u Repašu, zatim u Kri- 
ževcima i konačno u Zagrebu, gdje je umro u muževnoj dobi. 
Bio je vrlo savjestan učitelj i nada sve dobar i plemeniti čo- 
vjek. 

Franjo Lodeta je kao učiteljski pripravnik službovao u Maji 
kod Gline, nakon položene definitive u Mirnovcu kraj Samobora, 
zatim u Samoboru najprije kao učitelj, kasnije kao ravnatelj i 
napokon kao nadzornik. Ima sina Franceka, koji se posvetio 
svećeničkom zvanju. 

Stjepan Honlić, kao ravnajući učitelj, dočekao je u svom 
rodnom mjestu mirovinu, gdje korisno sprovodi dane medju svo- 
jim zemljacima, za koje je sa svojom suprugom Josipom, isto 
tako učiteljicom, i kao učitelj i kao mještanin učinio mnogo dobra. 

Miško Sabolek je kao vatreni patriota mnogo toga pretrpio 
premještanjem iz domovine u Srbiju i otpuštanjem iz službe. Bio 
je neko vrijeme prosvjetni referent u Zagrebu. 

Andrija Ivančan (rodj. 29. XI. 1902) svršio je pučku skolu 
u Molvama i neko vrijeme radio u općini kao pisar. Gradjansku 
školu je svršio u Virju, a učiteljsku u Čakovcu. Učiteljevao je 
u Čabru (Gorski Notar) i Novom Vinodolskom. Svršivši višu 
pedagošku školu u Zagrebu, postaje profesorom u Krapini, a 
potom u Zagrebu, gdje još djeluje uspješno i plodno. 

Kao odgojitelj suradjuje u » Smelju «, » Radovanu 4, » Omla- 

dini «i» Pioniru « pišući pjesme, basne i priče za djecu. Izdaje 
god. 1936. zbirku igrokaza » Pod vedrim nebom « što za djecu, što 
za početnike u toj grani umjetnosti, a » Popis pučanstva 4, » Nau- 
kovni ugovor «i » Kumstvo « za odrasle. O prirodopisnim pitanjima 
Piše u » Prorodi «, » Napretku «, » Savremenoj školi «i » Pedagoškom 
radu 4. 

Konstruirao je shemu » Prividno godišnje kretanje sunca 4, 
koju je Komisija Min. Prosvjete preporučila za serijsku proiz- 
vodnju, a služila bi kao nastavno sredstvo iz fizičke geografije 
u srednjim školama. Zatim shemu za automatsko odčitavanje gor- 
nje t dolnje kulminacije zvijezda, te shemu za točno odredjwanje 
dužine tnsolacije, naročito upotrebivu u arhitekturi i slikarstvu. 

Pronašao je metodu grafičkog rješavanja nautičkog trokuta. 
Članak » Neka odredjivanja grafičkim putem u astronomiji « predan 
je dne 22. X. 1956. Jugoslavenskoj Akademiji u Zagrebu, a samu 
metodu toga odredjivanja sada sistematski izradjuje. 

Ime sina mu Dubravka, profesora u Zagrebu, već je uneseno 
u album mladih hrvatskih književnika i pjesnika. Ove mu godine 
izdaje Matica Hrvatska jednu, a Mladost (dječja knjižnica) drugu 
knjigu pjesama. 

Od ženskog svijeta posvetile se učiteljskom zvanju : Kata- 
rina Kranjec, udova Ivančan — Jelica Pejić, udata Sabol — Katica 
Popec, udata Krznarić. 

Posvetili se vojničkom staležu : Mihovil Kovaček, ces. i kr. 
major — Martin Kranjec, kapetan — Franjo Kovaček, pomorski 
časnik. 

Drugim se zvanjima posvetili: Cvjetko Ivančan, šumar — 
Martin Sabolek, inžinir — Ivan Dorić, šumar — Ivan Kopričanec, 
ljekarnik — Franjo Kopričanec, prometni željeznički činovnik. 

Seljak Franjo Novaković, od svoje rane mladosti je vrlo 
pomno pratio razvoj Hrv. Seljačke Stranke. Došavši u muževnu 
dob, počeo je stvarno i sam djelovati politički tako, da je tim 
svojim radom uspio steći povjerenje vodstva svoje stranke i nje- 
zinih podravskih pristaša, koji su ga na izborima god. 1935. iza- 
brali narodnim zastupnikom za kotar Gjurgjevac. Kao takav 
napustio je zatim svoju stranku i prešao k Milanu Stojadinoviću 
izgubivši time povjerenje svojih izbornika i svoje stranke. Umro 
je nedugo iza toga. 

3) OPĆINA 


Nakon razgraničenja Vojne Krajine od 1. X. 1871. Molve su 
bile pripale pod općinu Virje i u tom se sklopu nalazile sve do 
1890. Te su se godine Molve, kao samostalna općina, odcijepile 
od Virja i kao takova su opstojale sve do 1. IX. 1955., kad su 
ponovno pripojene Virju. Te iste godine, ukidanjem kotara u 
Gjurgjevcu, Molve su opet potpale pod kotar Koprivnicu. 

Godine 1891. bilo je osnovano u Molvama Dobrovoljno Vatro- 
gasno Društvo ; godine 1909. - Hrvatska Seljačka Zadruga ; godine 





Vatrogasni Dom 

1921. - Čitaonica Hrv. Selj. Zadruge ; godine 1941. bio je podignut 
Zadružni Dom, koji je nesrećom 1954. izgorio. Godine 1950. 
podignut je novi, jednokatni Vatrogasni Dom s tornjem za vjež- 
banje. ' 


U Molvama je otvorena pošta 1907., koju je vodila do godine 
1926. Terezija Žnideršić, učiteljica, a od 1926. do danas domaći 
sin, Djuro Kolar, koji je svršio 4 razreda klasične gimnazije u 
Zagrebu, položio ispit P. T. T. službe i god. 1926, preuzeo upravu 
pošte Molve, koju sve do danas najsavjesnije vrši. 

Telegraf i telefon su uvedeni godine 1931., a električna ra- 
svjeta sela g. 1956. 





_%9m7— 


DODATAK 


1) PROIZVOD TVOJE MOŽNOSTI 


Pjesma, pjevana godine 1855. uz pratnju od 30 glazbenika, 
slavne gjurgjevačke pukovnije, na mjestu blagoslivljanja temelj- 
nog kamena nove župne crkve u Molvama. Pjevanje je predvo- 
dilo 10 vrsnih pjevača prema napjevu poznate pjesme : Svemožni 
Bože, milosti vrelo. - 


1) Proizvod Tvoje možnosti sveti 
Spoznaje vazda pobožni svijet 
Tebi se klanja, Tebi posveti 
Župa Molvarska novi sad cvet 
O Otče naš! 


bo 


Cvietak u klici, koga odkriva | 
Svečano ovde živući duh 

Koj Tebe diči, glasno s'odziva 

Tvojoj presvetoj volji sad tu, 

O Otče naš 


3) Kano na nebu najsvietla zvezda 
Svetlost naše blistat će dom 
Ponos i ures dihat će s gnjezda 
Nad ravnom, plodnom Podravinom, 
O Otče naš ! 


Nas 


Primi sad primi u svete ruke 
Sve naše žrtve, vas djece trud 
U dalj udalji sve od nas muke 
Milostju puni griešnika grud, 
O Otče naš 


5) Posveti dakle temeljni kamen 
Matere crkve, nje porod vas 
Odkud da zrie do veka Amen 
Sva naša sreća i duše spas! 
O Otče naš 











Rad časnih sestara medju malenima 


2) POZDRAVNE ŽELJE ČČ. SESTRAMA 


što ih je u ime molvarske djece, u nježnim stihovima, izrekla 
Ankica Žufika, a sastavio ih je za tu zgodu Ivica Lončar, klerik 


Casne sestre ! 


Ja sam tako mala - a i ptica je mala, 
Ali ipak ona divno poje, 

Poput nje bih sada rado zapjevala, 

Da vam reknem dobre želje svoje: 


» Dobro došle kćeri Paulskoga sveca 

U selu nam dugo željkovane, 

Čekala vas željno sva molvarska djeca 
Budite nam druge dobre mame ! 

Vodite nas nježno do dragoga Boga ! 
Putem čeka trnje + zapreka mnoga — 
Vi stavite na sve Božji znamen ! 


U tom radu Bog vam nek da blagoslova, 
Da budemo dobra djeca Isusova, 
Drage njemu i ljudima. - Amen «. 


3) PozDpRAv 


Molvarke Elizabete Kopričanec rodj. Sabolek, iz njezine nove 
postojbine Cabune kod Suhoga Polja, prigodom blagoslova temelj- 
nog kamena crkve Srca Isusova u Repašu, gdje je ona proboravila 
lijepi niz godina : 


Braćo, sestre s blagoslovom Božjim 

mali pozdrav hoću da vam složim. 
Danas, eto, kad se sve to zbilo 

i ovo se mjesto posvetilo, 
mjesto ovo i na njemu temelj 

koj će biti vjekoviti spomen 
kad smo gradit crkvu započeli 

našem Spasu Srcu Isusovom 
s mnogo truda, a i mnogo brige 

s puno volje, ljubavi i sloge. 
Sad slavimo zato slavlje ovo 

a predmet mu Srce sveto Isusovo. 
Srce sveto našeg Spasitelja 

daj da nam se spuni naša želja : 
Molimo te danas smjerno Kriste 

za pobjedu protiv nevjernika, 
što ne haju za svetinje naše 

već nam vjeru ruže, a oltare ruše. 
Njih se ipak ništa ne bojimo 

nego snažno bratski nastojimo 
da što prije crkvu gradeć Kristu 

ostvarimo ideale naše. 

Sve nas čeka još velik. zadatak 

do konačnog da dodjemo cilja, 
i ako je bilo mnogo ljudi 

koji dosad nisu bili kruti 
već su rado dosta žrtvovali 

nas od srca lijepo darivali. 
Njihovu dobrotu naplatio Bog 

zbog ljubavi žarke Srca Sina svog! 
A i mnogu gorku smo podnijeli 

dok smo došli do ovoga dana, 
u kojem nam duša sva je razdragana 

jer takve slave nikad vidla nije, 
srce kuca, hoće da probije. 

Ova slava današnjega dana 
sigurno će biti upisana 

u dnu srca naših potomaka, 
da se sjete ovog našeg rada 

naših žrtvi ali i veselja. 
Al sve ovo nama dosta nije 

jer nam djelo dovršeno nije. 
Zato Tebe, Bože, mi molimo 

da nam jakost pružiš da ne sustanemo 
dok ti hram taj ovdje ne svršimo 

Repaš zvanoj, dravskoj u ravnini, 
te da jednom on posvećen bude 

SRCU KRISTA u našoj sredini! 
Zato ISUS budi vazda hvaljen 

S Marijom i Josipom uvijek. Amen. 

Rektor crkve i Zavoda sv. Jeronima 
u svojoj 70. godini 

POGOVOR 


Molve — malo selo s obje strane rijeke Drave — dobiva ovime 
svoju prvu pisanu povijest od uglednog domaćeg sina, presvij. g. 
Mons-a Dra Jurja Magjerca. Mnogi budući Molvarac pitat će u ne- 
malom čudu, kad primi u ruke ovu knjigu : kako i zašto je ona tiska- 
na u Rimu ? A.kad je sa zanimanjem dočita, bit će mu jasno, da ona 
dije sudbinu svoga pisca i nosi dio njegova života. Pisana je pod 
tudjim, tako vedrim italskim nebom, nakon dugog izbivanja, t 8 
malo nade, da će njen pisac ikada ponovo slušati zvuk zvona zavi- 
čajnog svetišta, da će opet gledati domaće šume, polja i livađe ili 
da će moći raspoznavati po crtama lica djecu, unuke ili praunuke 
drugova i prijatelja svoje mladosti. 

Od kada je Mons. Magjerec vidio zadnji put svoj zavičaj i 
svoj dom, jedno novo pokoljenje je naraslo, koje ga mije vidjelo ; 
drugo pokoljenje je nestalo. Umrli su i svi njegovi. Ali ljubav za 
rodni kraj, kojoj je malo premca, nije se ugasila. Pa kad više nije 
mogao boraviti svake godine kod svojih blizih, bližih i najbližih, 
tada je ostala uspomena, koja je živjela, i misao na Molve, koja 
je neprestano rasla. Toliko jak i tako neodoljiv je bio osjećaj za 
zavičaj, da je on napokon uzeo pero u ruke, da piše i zapiše svoj 
najdraži spomen za predaju potomstvu. I zasjao je tako kroz vre- 
mensku + prostornu udaljenost rodni kraj u neobičnoj ljepoti, (x Ne 
fali mu čara, već andjela Božjih, - da bi se rajem nazvati mogo ! «), 
i oživjeli su u toplom prikazu već odživjeli ljudi. 

A povijest Molva došla je tako reći sama od sebe, jer to nije 
bila prvotna zamisao; kad se pisac latio posla, htio je obraditi 
povijest svetišta i štovanja Majke Božje Molvarske. Radeći na tome, 
prirodno se pozabavio # župom, a u daljem radu došla je na red 
# povijest samog sela. Ovo treba čitalac imati stalno na umu, da 
razumije razmjere knjige, odnosno prvenstvenu i pretežnu pažnju 
posvećenu crkvenom dijelu. Uostalom, Molve sw poznate bližoj % 
daljoj okolici ponajviše po crkvi i svetištu. Da se dade širi okvir 
mjesnom Štovanju, u prvom je dijelu obradjeno u kratkim potezima 
štovanje Majke Božje općenito kod Hrvata. Djelo mije radjeno po 

nekom znanstvenom nacrtu, nego je pored marljivo sakupljenih i 
zajamčenih povijesnih podataka, protkano ličnim uspomenama. Te 
uspomene nisu samo zanomljvvo 4 lijepi opisi, već isto tako prvo- 
razredni dokumenat, jer da nisu u zadnji čas zabilježene, otišle bi 
u konačnu zaborav. Podravina nema kamena, da se u njemu čuvaju 
tragovi prošlosti. Zato je svaki pisani dokumenat dvostruko važan. 
Sličnu važnost imaju i brojne slike, otisnute u ovoj knjizi, € tako 
sačuvane za budućnost. Ako se ipak koje ime nije spomenulo ili 
koja stvar izostavila, razlog tome nije bio svijesni manjak dobre volje, 
već naprosto to, što se nije raspolagalo dotičnim podatcima. Knjiga 
je pisana za Molvarce 1 o Molvarcima, o njihovu radu u zavičaju 
i zvan njega, kao + o onom ne-Molvarcima, koji su svoj rad posve- 
tila Molvama. Sve sabrano + obradjeno svjedoči, da su Molve imale 
svoju povijest, € da su molvarski sinovi 4 kćeri dali svoj udio — do- 
duše u skromnom obliku i čednom broju — na crkvenom, kmjižev- 
nom, znanstvenom, umjetničkom i političkom polju. Nije mnogo, ali 





gje 





Crkva i Zavod sv. Jeronima u Rimu 

ipak daleko više, nego što mi sami redovno znamo. Ugodno je izne- 
nadjen bio € sam pisac, a bit će tako zacijelo i većima čitatelja. 

Mons. Magjerec je najveći dio svog aktivnog života proveo daleko 
od Molva, daleko od svoje biskupije # izvan svoje domovine. Život 
ravan, rad savjestan i ustrajan, po zacrtanom putu svećeničkog zva- 
nja i dužnosti. U svom značaju nosio je odlike svoga roda i kraja. 
Njegov rad je donio značajnih ostvarenja i trajnijih tragova, gdje 
god je dulje boravio. Naročiti spomen zaslužuje njegovo rektorovanje 
u Zavodu i crkvi sv. Jeronima u Rimu, jedinoj važnijoj hrvatskoj 
ustanovi u inozemstvu. Već skoro punih trideset godina — doista 
rijedak broj godina | — vrši ovdje savjesno i zdušno tu visoku zadaću. 
Vrijeme je tražilo puno odgovornih i teških odluka, koje su mogle 
biti presudne čak i za dalji opstanak Zavoda. Mons-u Magjercu 
uspjelo je sretno riješiti pitanje zavodske imovine gradnjom nove 
impozantne zgrađe Zavoda. Na ponos je, da je hrvatski sin iz 
Molva ostavio tragove na historvjskom tlu vječnoga grada. 





Zavod sv. Jeronima u Rimu 


— 106 — 


Od svih mjesta, gdje je bio, Molve su mu ipak bile najdraže. 
Kamo god ma išli + gdje ma bili, nosimo zavičaj u duši, jer smo 
tamo ugledali svijet # započeli svijesni život, jer je u jednom lije- 
pom času život i svijet zavičaja bio za nas cijeli život i svijet uopće. 
Sav kasniji život dopunjat će i proširvat će naša iskustva, ali nikada 
ne će izbrisati one prve dojmove, slike, iskustva i riječi. Ljubav pre- 
ma domovini počinje od ljubavi za dom. Molvama, pogotovu sve- 
listu, Mons. Magjerec ostao je do visokih godina vjeran besprimjer- 
nom vjernošću. Što je nekoć vidio, želio je, da se nastavi. Koliko 
je ličnog rada, koliko organizacije, koliko novaca utrošio, da se 
postojeće usavršt % proširi, pa da se uz blagoslov Božji # novo 
započne. Osim Doma sv. Josipa, koji je njegov izravni poklon, 
repaška crkva u ono doba # na onaj način, kako je sagradjena, ne 
bi bila sagradjena, da nije bilo njegova poticaja, utjecaja i prinosa. 
Molvarska župna crkva + kapelica čudotvorne Majke Božje pune su 
njegovih najraznovrsnijih darova. 

Bio je široke ruke prema svojim zemljacima, posebno onima, 
koji su se posvetili svećeničkom zvanju % kojima je pomogao do 
oltara. Na ovaj ti onaj način svakome molvarskome svećeniku, 
mladjem od sebe, bio je od velike pomoći. Nije zaboravio ni suseljane 
iz drugih zvanja. Kad ovdje izričem t zapiswjem iskrenu zahvalnost, 
čin je to ugodne dužnosti u lično ime, a jednako tako # u ime sviju 
zemljaka. Mnogi ugledni stranac € od položaja po Mons-u Magjercu 
doznao je za Molve, a mnogi je radi njega # posjetio Molve. Selo 
se ponosilo njime, t kao izraz opće zahvalnosti njegovim se- imenom 
nazvala jedna ulica. 

Sa zanimanjem je pratio život u Molvama + s radošću je bilje- 
žio svaki uspjeh. Rijetko je tko ovako izdaleka, a duhom ovako blizu 
pratio sve. Godinama sestra mu Marica — newmorna ruka pomoć- 
nica u radu za selo — svakog je tjedna slala opširna pisma, u kojima 
je sadržan dnevnik onog vremena. Ratni dogodjaji su to dopisivanje 
učinili rjedjim, a njena smrt 1944. godine učinila mu neočekivan 
i bolan konac. I život Mons-a Magjerca, ispunjen velikim uspje- 
sima, imao je takodjer gorkih + britkih gubitaka. Toliko je dobra 
želio ostaviti Molvama, toliko je planova nosio u njihovu korist, ali 
mu Providnost — bar do sada — za mnoge planove nije dosudila 
ostvarenje. Po višoj Volji nije svaka plemenita misao postala dje- 
lom, alt sama plemenitost namjere ostaje time netaknuta. 

Ponosan na dom i kraj svoj, Mons. Dr. Juraj Magjerec, posljed- 
nji roda svoga, poklanja od srca ovo djelo, plod golemog truda i 
zamjernog troška, svojim sumještanima. Sveti su spoment sadržani 
u njem. No ono nije napisano samo zato, da bude drag # drago- 
cjen nadgrobni natpis vremenu i ljudima, kojih više nema, nego 
još više, mnogo više, da bude svijetao primjer za budućnost, trajan 
poticaj na dalji rad i iskren poziv na novi život. 

POPIS SLIKA 


- Rodjenje Marijino (P. Gagliardi) sa 


Uznesenje Marijino na nebo (P. Cagliardi). i ž 
Stara proštenišna crkva Bl. Dj. Marije (J. Turkalj) 
Kapela čudotvorne Majke Božje Molvarske 


- Kip čudotvorne Majke Božje Molvarske. 
- Pogled na crkvu s Virovske ulice. 

- Pogled na crkvu s istočne strane. 

- Razglednica. 


Župnik Blaž Tomašić “18 


- Križarice sa župnikom S. Kovačić (1936). 
- Križari,s Mons. Jurjem Magjercem (1936) . 
- Svećenstvo u procesiji pred kapelom (1934) . . 


Svećenstvo u procesiji prema župnoj crkvi (1934) 


- Društvo muževa Katoličke Akcije (1934) 


Društvo žena Katoličke Akcije (1935). 


- Kapelica presv. Srca Marijina u Ključecima . . 


- Kapelica Žalosne Majke Božje u Gjurgjevačkoj ptići oo 


Kapelica presv. Srca Isusova u Gornjoj Šumi 
Kapelica sv. Križa na Ledinama . . 
Crkva Srca Isusova u Repašu . 


- Odbor za gradnju crkve Srca Isusova. u Repka. š 
- Starije crkvene pjevačice (1956) 
- Mladje crkvene pa (1956) 
- Dom sv. Josipa . nod oi 


Čč. Sestre Milosrdnice . 


- Martin Halaček . . < 
- Juraj Magjerec kao kapelon dA 
- Gjuro Kolar 

- Ivan Kokša. 

- Juraj Paša . 

- Ivan Lončar . . 

- Djuro Kokša . . 

- Fra Vinko Vincek. 


M. Tarzicija Fosić . 


- Medalja Sv. Oca Pape Pija XII. 


Barjak Majke Božje Molvarske, 


- Dom Hrvatske Seljačke o “o 
- Škola u Repasu. 

Mons. Juraj Magjerec kao profesor . . 
Vatrogasni Dom. 


- Rad časnih sestara inedju roilerišena 


Mons. Juraj Magjerec kao rektor Zavoda sv. Taifa 
Crkva i Zavod sv. Jeronima u Rimu . . 


- Zavod sv. Jeronima u Rimu . . 

Zupna crkva Bl. Dj. Marije u nebo uzete u Molvama 





